ועדת החוקה, חוק ומשפט, כנסת 25, פרוטוקול מספר 111, 2023-06-28 00:00

יצחק פינדרוס: בוקר טוב, אני מתכבד לפתוח את ישיבת ועדת החוקה, חוק ומשפט, ט' בתמוז התשפ"ג

יצחק פינדרוס:  אנחנו בהסתייגויות לחוק הרבנות הראשית לישראל (הארכת כהונה של הרבנים הראשיים לישראל והארכת כהונה של חברי מועצת הרבנות הראשית לישראל) (הוראת שעה), התשפ"ג–2023

יצחק פינדרוס:       אתמול עצרנו בהסתייגות 134, כיוון שנציגי המחנה הממלכתי עדיין לא כאן נעברו להסתייגויות של מפלגת העבודה

יצחק פינדרוס:  הסתייגות 160 (עמוד 76)

יצחק פינדרוס:  חבר הכנסת קריב, בבקשה

גלעד קריב: בוקר טוב, אדוני היושב-ראש וחברי הוועדה הנכבדים

גלעד קריב:  יש עוד זמן רב לבלות ביחד ולדבר על הצעת החוק הזו וגם על ענייני הרבנות הראשית

גלעד קריב:  בפתח דבריי אחזור ואומר שהצעת חוק זו לא צריכה להיבחן כעומדת בפני עצמה אלא כחלק מהסתערות כללית של הקואליציה על הליכים שונים של בחירות דמוקרטיות

גלעד קריב:  אנחנו רואים כיצד בימים אלה הקואליציה בוחשת בבחירות המוניציפליות בטבריה על ידי שינוי כללי המשחק תוך כדי תקופת הבחירות, עכשיו היא עושה את זה בתוך הליכי הבחירות לרבנות הראשית

גלעד קריב:  אנחנו רואים כיצד ימים אחדים אחרי שפורסמו התוצאות בבחירות ללשכת עורכי הדין הקואליציה מאמצת את ההצעה של חבר הכנסת מלביצקי לביטול המעמד של הלשכה

גלעד קריב:  בקיצור, יש כאן קואליציה שמחליטה להרים יד - - -     

יצחק פינדרוס: אתה רוצה לממש את ההסתייגויות ביחד?     

גלעד קריב: כן

גלעד קריב:  קואליציה שמחליטה להרים יד על מנגנונים של בחירות דמוקרטיות

משה סעדה: - - - שכחנו מה זה

גלעד קריב: בוקר טוב לחבר הכנסת סעדה

משה סעדה: אולי תזכירו לנו

קארין אלהרר: לא הבנתי, סעדה ילמד אותנו?      

גלעד קריב: אני חושב שזו נקודה חשובה, אנחנו רואים בעצם הכשרת לבבות של הקואליציה להרמת יד על המנגנונים הדמוקרטים של הבחירות

גלעד קריב:  להערכתי, ככל שיחלוף הזמן, אם לא נצליח להפיל את הקואליציה הזו – ואני אומר את זה ברצינות – אנחנו נראה מהלכים קואליציוניים נוספים במרחב של תחומים שבהם ישנו ניסיון לפגוע בהליכים של בחירות

יצחק פינדרוס: נעבור להצבעה על הסתייגות 160

יצחק פינדרוס:  מי בעד ההסתייגות, ירים את ידו

יצחק פינדרוס:  מי נגד? מי נמנע? 

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: נעבור להצבעה על הסתייגות 161

יצחק פינדרוס:  מי בעד ההסתייגות, ירים את ידו

יצחק פינדרוס:  מי נגד? מי נמנע? 

יצחק פינדרוס: ההסתייגות לא התקבלה

איל קופמן: שניים בעד, חמישה נגד, אין נמנעים

יצחק פינדרוס: ההסתייגות נפלה

יצחק פינדרוס:  נמשיך

יואב סגלוביץ': חבר הכנסת פינדרוס, ביקשנו לקבל זמן להצהרות פתיחה קצרות ולא קיבלנו

יואב סגלוביץ':  אני מבקש דקה, לא אחרוג

יצחק פינדרוס: לא, לא יהיה, אנחנו ממשיכים בדיון

יואב סגלוביץ': זה לא מקובל לא להתחיל דיון בלי לתת זמן להצהרות פתיחה

יצחק פינדרוס: יכול להיות

יואב סגלוביץ': הבקשה שלי היא לתת הצהרת פתיחה

יצחק פינדרוס: כידוע לך ולהרבה - - -     

יואב סגלוביץ': אמרתי דקה ואעמוד בזה

יצחק פינדרוס: בבקשה

יואב סגלוביץ': הלילה נרצחו שלושה אנשים מקרב החברה הערבית

יואב סגלוביץ':  בחצי השנה הזו כבר הגיע מספר הנרצחים ועבר את מספר הנרצחים מקרב החברה הערבית בכל השנה הקודמת

יואב סגלוביץ':  שנת 2021 הייתה השנה הקשה ביותר ובה נרצחו 126 אנשים

יואב סגלוביץ':  השנה נרצחו 122, הצלחנו להוריד ולייצר מגמה אבל כרגע, בחצי השנה האחרונה, נרצחו יותר מכל מה שנרצחו בשנה הקודמת

יואב סגלוביץ':  יש מה לעשות בעניין הזה אבל מה שקרה בתקופה הזאת, שמו את האדם הכי פחות מתאים לתפקיד

יואב סגלוביץ':  אני אומר לך, כמי שהיה פרויקטור ממשלתי, לא עשיתי חפיפה עם אף אחד

יואב סגלוביץ':  דיברתי עם ראש הממשלה, דיברתי עם המל"ל

יואב סגלוביץ':  הממשלה לא עושה דבר, אני קורא בהזדמנות הזאת גם לחבריי בקואליציה – תעשו מעשה, פנו לראש הממשלה על מנת שימנה אנשים שיטפלו בעניין

יואב סגלוביץ':  זה לא יהיה ביום אחד

יואב סגלוביץ':       העליתי היום הצעת חוק – שכנראה תידחה על ידי הממשלה – בנושא הלבנת ההון

יואב סגלוביץ':  אני קורא לכם לעשות מעשה כי אפשר

יואב סגלוביץ':  אנשים משלמים מחיר שלא חובה לשלם אותו והמילים ששומעים כל פעם: "המדובר בעבריינים", לפעמים נכונות ולפעמים לא

יואב סגלוביץ':  כשאתה קם בבוקר ויש אווירה של ירי בכל מקום, גם אנשים תמימים זכאים לביטחון אישי וחובה על המדינה לפעול לכך

יואב סגלוביץ':  אני קורא לחברי הקואליציה לעזור ולעשות מעשה, זה אפשרי

יצחק פינדרוס: אני מסכים איתך

יצחק פינדרוס:  אם ראש הממשלה היה שומע בקולי הוא גם היה מעביר את הרפורמה, לצערי הרב הוא לא שומע בקולי

יצחק פינדרוס:  חבר הכנסת קריב, אנא המשך

יצחק פינדרוס:  יואב, אני מסכים עם דבריך

גלעד קריב: הסתייגות 162

גלעד קריב:  אחרי שאמרתי שהחוק הזה צריך להיבחן על רקע מהלכים שלמים של הקואליציה להחלשת הליכי בחירות, אני מבקש להתייחס לחוק הספציפי

גלעד קריב:  אפשר לדבר גבוהה-גבוהה אבל אין אדם בחדר שאינו יודע מה מטרת החוק

גלעד קריב:  מטרת החוק היא לפתור בעיה שהתעוררה למפלגת ש"ס במאבק בין משפחת דרעי למשפחת יוסף, זו כל תכלית החוק

גלעד קריב:  אין דבר וחצי דבר מעבר לעניין הזה

גלעד קריב:  מפלגת ש"ס נקלעה לצרה

יונתן מישרקי: אנחנו לא מגיבים

גלעד קריב: אל תגיבו באמת, לפעמים האמת כל-כך ברורה ולא צריך להגיב

גלעד קריב:  שני רבנים מכובדים מעוניינים לכהן בתפקיד הראשון לציון - - -     

יצחק פינדרוס: חבר הכנסת קריב, אנחנו נעבור להצבעה על הסתייגות 162

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

גלעד קריב: רוויזיה

יצחק פינדרוס: אנחנו עוברים להסתייגות 163

גלעד קריב: המטרה מקדשת את האמצעים וכדי שיתאפשר להציע פשרה לפיה האחד יכהן בתפקיד הרב הראשי של ירושלים בעוד שהשני יכהן כראשון לציון, אז אפשר, לשיטת ש"ס, לדחות בשמונה חודשים את הבחירות

גלעד קריב:  אחרי שבמשך חודשים הם בין מובילי מסע ההשמצות נגד בית המשפט, אין להם בעיה להיתלות עכשיו בבית המשפט

גלעד קריב:  פתאום יש להם רגישות גדולה להערות של בית המשפט העליון שגם לא נאמרו כפי שהם מציגים

גלעד קריב:  הם נתלים בבית המשפט העליון תוך סילוף הערות השופטים אבל זה בסדר

גלעד קריב:  כדי לפתור את העניינים הפרסונליים במשפחות המובילות את תנועת ש"ס זה בסדר להיתלות בבית המשפט ולהיתלות בו הפוך

יצחק פינדרוס: נעבור להצבעה על הסתייגות 163

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

גלעד קריב: רוויזיה

יצחק פינדרוס: ההסתייגות הוסרה

יצחק פינדרוס:  נעבור להסתייגות 164

גלעד קריב: על פניו היה אפשר להתפלא על המהלך הצבוע של ש"ס, שבו, כדי לדאוג לסידור עבודה לרבנים מכובדים משנים את החוק ונתלים בבית המשפט, אבל במחשבה שנייה אין מה להתפלא, הרי מהרגע שש"ס נכנסה לממשלה, רוב תשומת הלב – לצד השבחים שכולם חולקים לשר ארבל, בצדק, על פתרון משבר הדרכונים – רוב האנרגיה של סיעת ש"ס כוונה מאז הקמת הקואליציה לעניין אחד: איך משנים את החוק, איך משנים את כללי המשחק כך שחבר הכנסת אריה דרעי, אחיו של אחד מהמתמודדים לתפקיד הראשון לציון, הרב יהודה דרעי, איך גם האח דרעי שיושב כאן יסלול מחדש את דרכי לשולחן הממשלה תוך עקיפת הכללים ושינוי החוקים

יצחק פינדרוס: תודה

יצחק פינדרוס:  נעבור להצבעה על הסתייגות 164 

יצחק פינדרוס:  מי בעד ההסתייגות, ירים את ידו

יצחק פינדרוס:  מי נגד? מי נמנע? 

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

גלעד קריב: רוויזיה

יצחק פינדרוס: ההסתייגות הוסרה, אנחנו ב-165

גלעד קריב: כאמור, אם עבור האח, חבר הכנסת אריה דרעי, אפשר לשנות כללים תוך כדי המשחק במקום שהוא ילך בדרך המלך, אפשר גם לומר: לא דבק רבב במעשי ולא נפל בהם קלון אבל ליתר ביטחון בואו נשנה חוקי יסוד ולא נלך במסלול של בירור הקלון, אז מה הפלא שאפשר לקחת בחירות לגוף שלטוני, לדחות אותם בשמונה חודשים כדי לסדר עבור האח סיטואציה יותר נוחה בתוך הבחירות

גלעד קריב:  זה דבר די מדהים

גלעד קריב:  אנחנו יודעים שבמפלגת ש"ס אין הרבה רגישות לעניינים של שלטון החוק אבל לפחות היינו יכולים לצפות מסיעת ש"ס שיהיה בה כבוד לרבנות הממלכתית

יצחק פינדרוס: נעבור להצבעה על הסתייגות 165

יצחק פינדרוס:  מי בעד ההסתייגות, ירים את ידו

יצחק פינדרוס:  מי נגד? מי נמנע? 

יצחק פינדרוס: ההסתייגות לא התקבלה

איל קופמן: שלושה בעד, שישה נגד, אין נמנעים

יצחק פינדרוס: ההסתייגות הוסרה, 166, בבקשה

אלעזר שטרן: יש עכשיו רצף מ-166 עד 176 כולל, הכול זה סעיפי מטרה

גלעד קריב: זה יכול להיות, לא, אני מוכן לקבל שכשיש סעיפי מטרות שלא משפיעים על החוק - - -     

אלעזר שטרן: אחת הדוגמאות המרכזיות שניתנו בהנחיה של היועצת לסעיפים שמתבצעים זה סעיפי מטרות

גלעד קריב: סליחה, זה שישנה דוגמה לזה שאם מובאות מטרות שברור שההצהרות הן הצהרות פוליטיות, בבקשה

גלעד קריב:  אבל, למשל - - -     

אלעזר שטרן: חבר הכנסת קריב, זה הכול הצהרות

גלעד קריב: לא, לא, סליחה

אלעזר שטרן: זה הכול דברים שהם לא מהותיים, בעיני מדובר במקבץ ברור, 166–176 כולל מייצגים מקבץ ברור

גלעד קריב: אני מבין - - -     

יצחק פינדרוס: אנחנו בעד - - - ברפורמה, ניתן לך שלוש דקות לנמק

גלעד קריב: לא, זה לא ראוי, יש פה דברים שאתה יכול לומר

גלעד קריב:  סליחה - - -     

אלעזר שטרן: אין מדובר במשהו - - - אלו הצהרות

גלעד קריב: אני ממש לא - - -     

יצחק פינדרוס: אתה מכיר את זה ואפשר להתווכח עם היועצת המשפטית

גלעד קריב: אנחנו נתווכח אחרי זה

יצחק פינדרוס: יש לך שלוש דקות, בבקשה

גלעד קריב: תודה

גלעד קריב:  אז אמרתי שאי-אפשר לצפות מסיעת ש"ס ליחס של כבוד למושגים בסיסיים של שלטון החוק כי הם הוכיחו בחודשים האחרונים שבשביל עניינים פרסונליים אפשר לשנות חוקי יסוד וכשזה לא מצליח בפעם הראשונה ובית המשפט אומר את דברו אז נשנה, ננסה בפעם, איזה יפה שהיושב-ראש מקפיד שאם אני מדבר על ש"ס ברשות הישיבה יושב-חבר כנסת מש"ס

ארז מלול: לא, אני לא מחליף אותו

גלעד קריב: אמרתי שאי-אפשר לצפות מש"ס ליחס של כבוד לשלטון החוק, אבל לפחות ניתן היה לקוות שבש"ס יהיו רגישים להשלכות של המעשים שלהם על התדמית של הרבנות הראשית בקרב הציבור הרחב

גלעד קריב:  גם ככה, בניגוד למה שאמר כאן מנכ"ל המשרד, כל הסקרים מראים שהציבור, גס ליבו במעמדה של הרבנות הראשית עד כדי כך שישנים שרים סביב שולחן הממשלה שמדברים גבוהה-גבוהה על תורת הרב קוק ועל המעמד הממלכתי של הרבנות אבל מפרים פסיקות מפורשות של הרבנות הראשית, דוגמת העלייה להר הבית

גלעד קריב:  אני, לפחות, לא צבוע

גלעד קריב:  אני אומר קבל עם ועדה שאני לא פועל על פי פסיקות הרבנות הראשית אבל ישנם שרים שרוממות כבוד הרבנות הראשית בגרונם ואין להם בעיה לדרוך על פסיקותיה

גלעד קריב:  סיעת ש"ס, שכן מקפידה בפסיקות הרבנות הראשית בעניין העלייה להר הבית דורכת על כבודה של הרבנות בדרכים אחרות

גלעד קריב:  הם גורמים לציבור ללכת בהתאם לנאמר במסכת אבות: "שנא את הרבנות" והם מעניקים לציבור הרחב סיבות טובות לקיים את אותו מאמר חז"ל של "אהוב את המלאכה ושנא את הרבנות", כי בקרב הציבור הרחב מתקבעת ההבנה שכל עניינה של הרבנות הראשית וכל עניינו של הממסד הרבני בישראל זה סידור ג'ובים בעבור מקורבים

יצחק פינדרוס: היה כל כך מעניין כך ששלוש הדקות חלפו

יצחק פינדרוס:  נעבור להצבעה על המקבץ 166–176

יצחק פינדרוס:  מי בעד? מי נגד? מי נמנע?      

יצחק פינדרוס: ההסתייגויות לא נתקבלו

איל קופמן: שניים בעד, שישה נגד, אין נמנעים

יצחק פינדרוס: אנחנו ב-177

יצחק פינדרוס:  בבקשה, אדוני

גלעד קריב: אני שואל את עצמי האם היה גורם בש"ס שהעז – אני יודע שזה לא בתרבות הפוליטית שלכם – ללכת בשקט, מבלי שרואים, וללחוש על אוזנו של חבר הכנסת אריה דרעי שיוצא שכרנו בהפסדנו (עוד ציטוט מפרקי אבות – פרק ה', ארבע מידות), יוצא שכרנו בהפסדו

יצחק פינדרוס: יצא שכרו בהפסדו

גלעד קריב: נכון, אבל אני מדבר על העתיד

יצחק פינדרוס: ואני מדבר על מה שכתוב במשנה, אני מבקש לדייק

גלעד קריב: תודה על התיקון

גלעד קריב:  אבל שיצא שכרנו בהפסדו ממהלך החקיקה הזה

גלעד קריב:  האם היה אדם אמיץ – חבר הכנסת מלול, חבר הכנסת מישרקי, מר אבידן שעובד עם דרעי שנים ארוכות – האם מישהו מכם היה לו את האומץ לבוא ולומר: "הרב דרעי, מה נרוויח מזה שנפתור את המחלוקת בין הרב יהודה דרעי לרב יוסף אבל עוד ציבור ענק יסתכל על מוסד הרבנות הראשית וייגעל, מה הרווחנו, מה הרוויחה מסורת ישראל ומה הרוויחה מדינת ישראל?"      

יצחק פינדרוס: אנחנו נעבור להצביע על הסתייגות מספר 177

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא נתקבלה

איל קופמן: שלושה בעד, שישה נגד, אין נמנעים

יצחק פינדרוס: ההסתייגות הוסרה, הסתייגות 178, בבקשה

גלעד קריב: אולי הפתרון לסוגיה הזאת מדוע כולכם, גם בסוגיה הזאת, נהגתם כחבורת – שפנים היא חיה בעלת קונוטציה לא כשרה אז אמצא ביטוי אחר – פחדנים, לא נשתמש בדימויים

גלעד קריב:  אולי נהגתם כחבורת פחדנים ולא אמרתם לחבר הכנסת דרעי שלא טוב ללכת למהלך הזה מכיוון שבסוף, לעומקם של דברים, מעמדה של הרבנות הראשית לא באמת מעניין אתכם

גלעד קריב:  הרבנות מעניינת אתכם כמכרה של משרות, היא מאוד מעניינת אתכם כמצבור של משאבים, אבל היא לא באמת מעניינת אתכם במובן הזה שאתם לא צריכים את הרבנות הראשית

גלעד קריב:  הרי, למשל, אח אחר של משפחות יוסף, בהיותו רב ראשי של עיר, ניהל מפעל כשרות פרטי

גלעד קריב:  הוא אפילו, לדעתי, הועמד למשפט פלילי בשל כך

יצחק פינדרוס: נעבור להצביע על הסתייגות 178

יצחק פינדרוס:  מי בעד? מי נגד? מי נמנע?      

יצחק פינדרוס: ההסתייגות לא התקבלה

איל קופמן: שניים בעד, שישה נגד, אין נמנעים

יצחק פינדרוס: ההסתייגות הוסרה

יצחק פינדרוס:  הסתייגות 179, ימשיך כבודו

גלעד קריב: אתם הרי לא סומכים על הכשרות של הרבנות, אתם מפעילים מפעלי כשרות פרטיים

גלעד קריב:  לעיתים אותם אנשים, אותם רבנים עוסקים גם בזה וגם בזה תוך הפרה של כללי אתיקה, ניגוד עניינים ולעיתים אפילו תוך כדי הפרת החוק

גלעד קריב:  אז אתם, לא אכפת לכם מהרבנות הראשית חוץ מג'ובים, אבל הציונות הדתית – חבר הכנסת סעדה, חבר הכנסת סוכות, חבר הכנסת עמית הלוי – אתם הרי תלמידים של הרב קוק והולכים לאורו

גלעד קריב:  מעמדה של הרבנות הראשית הוא חלק מתפיסת העולם האמונית שלכם, לא כמו חבר הכנסת פינדרוס שבז לרבנות הראשית

גלעד קריב:  אני עוד זוכר את המאבקים שלהם למנות את הרב יונה מצגר, גדול הדור, שיהיה הרב הראשי האשכנזי

גלעד קריב:  זה גם לא באמת הטריד אותם שהתפוצצו הפרשות כי מבחינתם יש פה עניין פיסיקלי

גלעד קריב:  הם תמיד מחפשים את נקודת הקצה, עד כמה אפשר, נצביע

יצחק פינדרוס: נעבור להצבעה על הסתייגות מספר 179

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא נתקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

יצחק פינדרוס:  הסתייגות 180, בבקשה

גלעד קריב: היהדות החרדית תמיד עסוקה בדילמה הזאת, עד כמה אפשר לבזות את ממסד הרבנות הראשית מבלי לאבד אותו כאימפריה של משרות ומשאבים

יצחק פינדרוס: לנו אין משרות שם

גלעד קריב: כמו שאין לכם משרות בהסתדרות הציונית

גלעד קריב:  מיד נגיע אליכם, אל תדאג

גלעד קריב:  אתם, אנשי הציונות הדתית, כמה גס לבכם במעמדה של הרבנות הראשית

גלעד קריב:  מה היה אומר הרב קוק? מה היה אומר הרב עוזיאל, זכר צדיקים לברכה, על הדרך שאתם משתפים פעולה עם הבחישה המכוערת והאינטרסנטית הזאת בקרביה של הרבנות הראשית? עד כמה אתם, תלמידיו, ממשיכי דרכו של הרב גורן, ממשיכי דרכו של הרב אברהם שפירא עליהם השלום, עד כמה אתם שיתפתם פעולה עם המפלגות החרדיות בביזוי מעמד הרבנות הראשית, עד כמה? אין לכם הרי בושה

גלעד קריב:  גם הרב ניסים אם יש מישהו שמתהפך בקברו על מה שנעשה לרבנות הראשית זה בוודאי הרב ניסים

יצחק פינדרוס: נעבור להצבעה על הסתייגות מספר 180

יצחק פינדרוס:  מי בעד? מי נגד? מי נמנע?         

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: נעבור להסתייגות 181

גלעד קריב: לכן צריך לומר שאתם, בציונות הדתית, הפקרתם את הרבנות הראשית והפכתם אותה למוסד שמרחיק ציבור גדול מאוד ממסורת ישראל, וכשהגיע חבר הכנסת מתן כהנא בקואליציה הקודמת, וידוע שביני לבין חבר הכנסת כהנא יש מחלוקות גדולות מאוד, גם בעניינים תיאולוגיים וגם בעניינים פוליטיים, לא סמכתי ידי על חלק גדול ממהלכיו, ציפיתי ממנו להיות יותר אמיץ בסוגיות שונות שקשורות ביחסי דת ומדינה, אבל כשהגיע חבר הכנסת מתן כהנא, מטובי בניה של הציונות הדתית, וניסה לעשות מהלכים - - -     

יצחק פינדרוס: נעבור להצבעה

יצחק פינדרוס:  מי בעד הסתייגות 181?, מי נגד? מי נמנע?      

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

יצחק פינדרוס:  הסתייגות 182, בבקשה

גלעד קריב: מתן כהנא ניסה לעשות מהלכים מדודים, לשיטתי צעדים קטנים של התקדמות בכיוון הנכון על מנת להחזיר לרבנות הראשית איזשהו מעמד של כבוד והוקרה בציבור הישראלי

גלעד קריב:  אתם, אנשי הציונות הדתית, מאינטרסים פוליטיים קטנים, מתוך קנאה, מתוך איבה פוליטית שמישהו שבר את השורות המדומיינות שלכם, אתם הצטרפתם למפלגות החרדיות לקמפיין הסתה ושפיכת דם

גלעד קריב:  ישבתם פה אתמול וזעקתם על מה שעשו מול ביתו של יריב לוין

גלעד קריב:  שפכתם את דמו של חבר הכנסת כהנא שכל מה שעניין אותו היה להגן על המונופול של הרבנות הראשית, על זה היה לנו המאבק

משה סעדה: אני לא זוכר שחסמו כבישים ליד הבית של מתן

קארין אלהרר: תשאל את מתן

יצחק פינדרוס: נצביע על הסתייגות 182

יצחק פינדרוס:  מי בעד? מי נגד? מי נמנע?      

יצחק פינדרוס: ההסתייגות לא התקבלה

איל קופמן: שניים בעד, שישה נגד, אין נמנעים

יצחק פינדרוס: ההסתייגות הוסרה

יצחק פינדרוס:  הסתייגות 183

קארין אלהרר: מתן, אולי תספר מה עשו

גלעד קריב: בניגוד למה שאתם חושבים הציבור זוכר

גלעד קריב:  הציבור זוכר את מסע ההפחדה כנגד עידית סילמן – החברה הטובה שלכם עכשיו – אנחנו זוכרים איך נדרשה התערבות רבנים כדי שבשעה שחכ"ל ניר אורבך ישב שבעה על אמו לצד אמו שישבה שבעה על אמה באותו אוהל, היה צורך בהתערבות רבנים שיאמרו למפגינים שהקימו עיר מול ביתו: "לפחות בשבעה תעצרו"

יצחק פינדרוס: נצביע על הסתייגות 183

יצחק פינדרוס:  מי בעד? מי נגד? מי נמנע?      

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

יצחק פינדרוס:  הסתייגות 184, בבקשה

גלעד קריב: עמדתי קרוב לרכבה של השרה סילמן כשהיא הגיעה לאותו כינוס של חברי קואליציה שהיא ארגנה בתפקידה הקודם

גלעד קריב:  ראיתי את פעילי הליכוד, את חברי מרכז הליכוד, מה הם מנסים לעשות לרכב

גלעד קריב:  שמענו את הטפות המוסר העלובות והצבועות שלכם, הן לא מעניינות אותנו כי הציבור זוכר

גלעד קריב:  גם אם יעברו עוד 1,000 שנים של המחאה הזו לא נגיע לקצה קצה של האלימות המילולית והפיזית

מתן כהנא: את השרה סילמן תקפו בתחנת דלק, ניסו להוריד אותה מהכביש

מתן כהנא:  היא אמרה בטלפון שעכשיו מישהו מנסה להוריד אותה מהכביש

קארין אלהרר: פינדרוס, זה באמת היה

משה סעדה: אשריו של מתן שהוא דואג למה שהיה בתחנת הדלק

יצחק פינדרוס: - - - שנים זוכרים אותו דבר

מתן כהנא: רגע, זה לא היה? אתה טוען ששרה במדינת ישראל שיקרה ובדתה מליבה תקיפה? קשה לי להאמין

משה סעדה: מתן כהנא, אל תהיה מודאג

קארין אלהרר: פינדרוס, רגע, פינדרוס, היא הייתה טובה, לא? הייתה טובה עד הסוף

גלעד קריב: מה שאני אוהב אצלך, מתן, זה יסוד התמימות

מתן כהנא: אם שרה במדינת ישראל אמרה שתקפו אותה אז תקפו אותה

יצחק פינדרוס: נצביע על הסתייגות 184

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, שישה נגד, אין נמנעים

ולדימיר בליאק: רוויזיה

יצחק פינדרוס: הסתייגות 185

גלעד קריב: מתן, אני באמת מתרשם, הלוואי ואצליח לאחוז במידת התמימות כמוך

גלעד קריב:  אתה באמת חושב שזה מטריד אותם אם שרה שיקרה או לא? להיפך, תעודת הכניסה לממשלה הזו, זה כרטיס הכניסה למועדון שלהם

גלעד קריב:  תכף נגיע לשקרים של יהדות התורה לגבי המוסדות הלאומיים ולגבי מתווה הכותל

גלעד קריב:  אתם שפכתם את דמו של חבר הכנסת כהנא שניסה להגן על מעמדה של הרבנות הראשית

גלעד קריב:  אני אומר "אתם" ומכוון למפלגות החרדיות, אבל הבזויים ביותר במתקפות הללו היו חברי הציונות הדתית, מפלגות הציונות הדתית

גלעד קריב:  אתם לפחות הייתם צריכים להיות הגונים ולומר שמה שהוא ניסה לעשות היה למען הרבנות הראשית

יצחק פינדרוס: נצביע על הסתייגות 185 

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, שישה נגד, נמנע אחד

יצחק פינדרוס: ההסתייגות הוסרה

קארין אלהרר: רוויזיה

יצחק פינדרוס: הסתייגות 186, בבקשה

גלעד קריב: אז אחרי שאמרנו שלמפלגות החרדיות אין שום עניין במעמדה ובכבודה של הרבנות הראשית, מה שמעניין אותן הוא סידור עבודה לרבנים בכירים, לרבנים זוטרים, למשגיחי כשרות, לבלניות

גלעד קריב:  זה בסדר, פרנסה זה דבר חשוב, רק חבל שזה נעשה על חשבון קרנה ומעמדה של מסורת ישראל

גלעד קריב:  מן הראוי להשיב על דברים שמנכ"ל המשרד לשירותי דת נסער בגינם אתמול

גלעד קריב:  אני רוצה להסביר למה הייתה כוונתי ולתת את המקור בכדי שאנשים יוכלו לבדוק

גלעד קריב:  יש קואליציה בינלאומית של ארגונים שמקדמים שקיפות שלטונית

גלעד קריב:  הקואליציה הזאת נקראת: Tranparancy international

יצחק פינדרוס: נצביע על הסתייגות 186 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה, אנחנו בהסתייגות 187

ולדימיר בליאק: רוויזיה

קארין אלהרר: טלי גוטליב חושבת ששריפת כפרים פחות גרועה מההפגנות מול לוין

יצחק פינדרוס: לא להפריע

קארין אלהרר: הייתי חייבת לומר את זה, זה מזעזע

גלעד קריב: זה מה שהיא אמרה?     

ולדימיר בליאק: כן, עכשיו, ברדיו "קול ברמה"

קארין אלהרר: זה טרלול

יצחק פינדרוס: אתם לא נותנים לו לנמק

יונתן מישרקי: אז תוריד לו מהזמן

קארין אלהרר: מישרקי, מה קרה? הערת ביניים

גלעד קריב: את הדקה שלי, ברשותך, אני רוצה לנצל כדי שחברת הכנסת קארין אלהרר תנמק את ההסתייגות תוך כדי חזרה על הדברים

קארין אלהרר: זה באמת מזעזע, בעיני

קארין אלהרר:  הטרלול שאוחז בקואליציה הזאת לא היה כאן מעולם

קארין אלהרר:  להגיע למצב של אמירה לפיה יותר גרועות המלצות השמאל מלשרוף כפרים זה שיא השיאים

קארין אלהרר:  מה יהודי באמירה הזאת? לחסום כביש או לשרוף כפר

ולדימיר בליאק: מה לאומי בזה?      

קארין אלהרר: זה מעשה יהודי?      

ולדימיר בליאק: מה ליברלי בזה?     

גלעד קריב: מה ציוני בזה?      

יצחק פינדרוס: נצביע על הסתייגות 187 

יצחק פינדרוס:  מי בעד? מי נגד? מי נמנע?   

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

יצחק פינדרוס:  188, בבקשה

ולדימיר בליאק: רוויזיה

גלעד קריב: אני מצטרף לדבריה של חברת הכנסת אלהרר

גלעד קריב:  אותה קואליציה בינלאומית יש להם גם סניף בישראל בדמות עמותה שנקראת "שביל ישראל – שקיפות בינלאומית" אחד המפעלים של הקואליציה הבינלאומית הוא פרסום מדדי ברומטר השחיתות

גלעד קריב:  מדובר בסקרים שנעשים באותה התקופה במגוון רחב של מדינות

קארין אלהרר: הברומטר התפוצץ

גלעד קריב: 	הסקרים בוחנים היאך הציבור מתייחס לגופים השלטוניים, מה מידת השחיתות השלטונית שהציבור מייחס לרשויות השלטון – צבא, ממשלה, רשויות המס – וגם גופים שיש להם מעמד בכיר דוגמת הבנקים

גלעד קריב:  בתוך הסקר הזה, במשך הרבה מאוד שנים, הופיעה גם השורה של "ממסדים דתיים"

גלעד קריב:  וראו זה פלא, אתם מוזמנים לבדוק את הנתונים, ברוב מדינות העולם - - -     

יצחק פינדרוס: נצביע על הסתייגות 188

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

יצחק פינדרוס: הסתייגות 189

גלעד קריב: ברוב מדינות העולם הממסדים הדתיים נמצאים בתחתית הרשימה, בלי קשר לשאלה האובייקטיבית הציבור הרחב רואה בממסדים הדתיים מקום שיש בו פחות שחיתות

גלעד קריב:  בשלוש מדינות בעולם הממסדים הדתיים מובילים את רשימת הגופים המשחתים: ישראל, יוון ויפן

גלעד קריב:  אני לא מחוקק ביוון ויפן אבל אשאל מדוע במדינת ישראל, מדינת העם היהודי, בניגוד לכל העולם הציבור הרחב מסתכל על הממסדים הדתיים ואומר לעצמו שהממסדים הדתיים נגועים בשחיתות דרמטית

גלעד קריב:       נצביע על הסתייגות 189

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שלושה בעד, שישה נגד, נמנעת אחת

יצחק פינדרוס: ההסתייגות הוסרה

ולדימיר בליאק: רוויזיה

יצחק פינדרוס: הסתייגות 190

גלעד קריב: נעשה רגע אתנחתא לטובת דבריו של חבר הכנסת בליאק ונחזור לסוגית השחיתות

גלעד קריב:  אדוני היושב-ראש, אתה יוצא? אמתין שתחזור כדי לדבר על יהדות התורה והכותל, לא אגרע מזכותך

ולדימיר בליאק: תודה רבה, אדוני היושב-ראש וחברי גלעד קריב, בשולי הדברים, אמש פורסם שתיק הנכסים של פנסיות הציבור הישראלי ירד ברבעון הראשון של השנה ב-15 מיליארדי שקלים

משה סעדה: בגלל התבהלה שיצרתם

ולדימיר בליאק: אני רוצה לבשר לכל 64 חברי הקואליציה שכל אחד מכם חייב לציבור הישראלי 234,375,000 שקלים ואנחנו נגיש לכם את החשבון, תודה

משה סעדה: הציבור הגיש לכם את החשבון בבחירות

ארז מלול: נצביע על הסתייגות 190

ארז מלול:  מי בעד? מי נגד? מי נמנע?     

ארז מלול: ההסתייגות לא התקבלה

איל קופמן: שלושה בעד, ארבעה נגד, אין נמנעים

ולדימיר בליאק: רוויזיה

אלעזר שטרן: 191

גלעד קריב: תודה, חבר הכנסת בליאק, על הדברים החשובים שלך

גלעד קריב:  בסוף הכול שם

ולדימיר בליאק: אגב, זה ממשיך ברבעון השני

גלעד קריב: הכול מתחבר בסופו של דבר

גלעד קריב:  אם הזכרת את הדברים שפורסמו אתמול אז נמשיך את האתנחתא מענייני הרבנות הראשית ונאמר שאתמול התבשרנו שאחרי חמישה חודשים של ממשלה מתפקדת יש תוכנית דיור שכוללת סעיף אחד: צ'ק מהקופה הציבורית על סך 50,000 שקלים למגזר מאוד מסוים

גלעד קריב:  בואו ננחש, ילדים וילדות, על איזה מגזר מדובר

גלעד קריב:  איזה מגזר יקבל הנחה בדיור בשעה שיתר המגזרים לא יקבלו?     

ארז מלול: את התשובה תקבלו אחרי ההצבעה

ארז מלול:       נצביע על הסתייגות 191 

ארז מלול:  מי בעד? מי נגד? מי נמנע?     

ארז מלול: ההסתייגות לא התקבלה

איל קופמן: שלושה בעד, ארבעה נגד, אין נמנעים

ולדימיר בליאק: רוויזיה

אלעזר שטרן: 192

גלעד קריב: אז רק נענה על השאלה הרטורית: כמובן שמדובר במגזר שממנו מגיע השר גולדקנופף ואני לא יודע למה תמיד מדברים סרה בחסידות גור שהם לא אמפטיים כלפי חצרות אחרות ובעיקר כלפי יהודים ספרדים, כי בעניין הזה הם לא מפלים

גלעד קריב:  במוסדות החינוך הם מפלים אבל בהנחה על הדיור הם לא מפלים

גלעד קריב:  גם יהודים חרדים ספרדיים – אל תדאגו, חבריי בש"ס – יוכלו לקבל את ההנחה

מתן כהנא: מה הכלל שמאפשר את זה?     

גלעד קריב: הכלל מאוד פשוט

גלעד קריב:  באופן מפתיע, ההנחה של 50,000 שקלים ניתנת רק בעבור רכישת דירה שעלותה לא עוברת 300,000 שקלים

יצחק פינדרוס: נצביע על הסתייגות 192

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

אלעזר שטרן: 193

גלעד קריב: אני מזמין אתכם להיכנס לכל אתרי הנדל"ן ולראות באלו ערים ניתן לרכוש דירה בפחות מ-300,000 שקלים

משה סעדה: ירוחם

גלעד קריב: נכון, בערך היחידה

משה סעדה: קניתי לבן שלי שם

גלעד קריב: נהדר, כל הכבוד מר סעדה

משה סעדה: ציונות

גלעד קריב: זה חשוב מאוד, אני מזמין אתכם לבדוק בסופו של דבר מי הם היישובים ומהם הערים שבהם מוצאים דירה ב-600,000 שקלים

משה סעדה: בפריפריה: ירוחם, דימונה

גלעד קריב: מה ההצדקה לקבוע את הרף - - -     

ולדימיר בליאק: אין ספק שרוב מוחלט של ההטבה הזאת תלך למגזר מסוים, כמובן שלא 100%

יצחק פינדרוס: למה, בקרית ים יש - - -     

ולדימיר בליאק: אל תתחיל איתי היום

גלעד קריב: חברים, אנחנו הולכים לדרוש ממשרד השיכון מכיוון שבסופו של דבר - - -     

יצחק פינדרוס: נצביע על הסתייגות 192

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

ולדימיר בליאק: רוויזיה

אלעזר שטרן: 194

גלעד קריב: תראו, מכיוון שבסופו של דבר, בניגוד לשוק השכרות הדירות, כשאדם קונה דירה הוא מדווח לרשויות המס אז מאוד קל, אם ירצו לחשוף את הנתונים, לקבל מידע לגבי הפיזור הגיאוגרפי של רכישות דירות שעלותן פחות מ-600,000 שקלים לדירה

גלעד קריב:  התמונה תהיה מאוד ברורה

גלעד קריב:  קבעו רף זה מכיוון שהוא מטיב בצורה דרמטית עם המגזר החרדי

גלעד קריב:  אם היו רוצים להיטיב עם מעמד הביניים הנמוך וגם עם מעמד הביניים בכללו, בסופו של דבר מדובר באנשים שקמים בבוקר, עובדים קשה ורוצים לקנות דירה כדי לא לשלם שכירות כל החיים

יצחק פינדרוס: נצביע על הסתייגות 194

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

ולדימיר בליאק: רוויזיה

אלעזר שטרן: 195

ולדימיר בליאק: אתם רושמים את בקשות הרוויזיה שלי?     

איל קופמן: ודאי

גלעד קריב: אז היו כמובן קובעים את המדרגה על מיליון שקלים או 1

גלעד קריב: 2 מיליוני שקלים כדי שהמדינה באמת תסייע לאנשים שלא קונים דירות פאר

גלעד קריב:  היה אפשר לקבוע שההנחה תינתן למיליון שקלים אבל רק באזור הנגב והגליל, היה אפשר להחליט שההנחה תינתן רק למי שרוכש דירה ראשונה

גלעד קריב:  היה אפשר לחשוב על הרבה מנגנונים כלכליים

גלעד קריב:  באופן לא מקרי השר גולדקנופף בחר במנגנון שמיטיב עם מגזר אחד

גלעד קריב:  זה באמת מזכיר את ההשתלטות העוינת של המפלגות החרדיות על הממסד הרבני

גלעד קריב:  אתה יודע, השר לשעבר מתן כהנא, איך במשך שנים הציונות הדתית הודרה מהממסד הרבני, אתה ניסית לתקן את זה

יצחק פינדרוס: נצביע על הסתייגות 195 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, שישה נגד, אין נמנעים

יצחק פינדרוס: הוסרה

אלעזר שטרן: 196

מתן כהנא: הוא העביר לי דקה מזמנו, אדוני היושב-ראש

מתן כהנא:  יש הרי חוק חדש לאיך ייבחרו רבנים בערים

מתן כהנא:  אני מבין למה החוק הזה טוב לש"ס כי באמת הם ישלטו באופן גורף בבחירת רבני ערים

מתן כהנא:  אני שואל את עצמי למה מפלגת הציונות הדתית גם תומכת בחוק הזה

מתן כהנא:  אז מה הם אומרים לי? "תראה איזה יופי, מונו ארבעה רבני ערים לאחרונה ושניים מהם בני הציונות הדתית"

מתן כהנא:  היכן מונו? בקרית ארבע ובבית אל

מתן כהנא:  תגידו, אתם רציניים? זה כמו להגיד שבבית כנסת היזדים מונה רב אשכנזי לעמוד - - -      

צבי ידידיה סוכות: אתה תראה בשנים הקרובות כמה רבנים נמנה

מתן כהנא: הלוואי, הלוואי

גלעד קריב: אנחנו נהנים, תמשיכו

מתן כהנא: בבית אל ובקרית ארבע ש"ס נתנו לסמוטריץ' שני רבנים מהציונות הדתית

צבי ידידיה סוכות: אנחנו נזמין אותך - - -  

יצחק פינדרוס: נצביע על הסתייגות 196 

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 197

משה סעדה: אדוני היושב-ראש, אין לי בעיה עם זה שארז - - -     

יצחק פינדרוס: סעדה, לא, אין זמן קואליציה בדיון

משה סעדה: זה לא הגיוני

קארין אלהרר: למה, בואו ניתן לו

יצחק פינדרוס: חבר הכנסת קריב, בבקשה

קארין אלהרר: פינדרוס אתה ירושלמי?     

גלעד קריב: כן, הוא גר בעיר העתיקה

קארין אלהרר: אה, בגלל זה ב-08:00

גלעד קריב: כדי שיהיה לו קרוב לשלוח את הילדים להפגנות נגד נשות הכותל

גלעד קריב:  תכף נגיע לענייני הכותל

קארין אלהרר: איך עוד לא הגעת, גלעד

גלעד קריב: כדי לסכם את הפרק הזה אומר כך: הציונות הדתית, אתם הגעתם לרגע מהמבישים בתולדותיכם בזמן שאתן משתפים פעולה עם המשך ההשתלטות העוינת של המפלגות החרדיות על הממסד הרבני כשאתם יודעים – חרדים מתעלמים מזה, זה לא באמת מעניין אותם – אבל אתם יודעים איזה נזק נגרם על ידי המהלכים מן הסוג הזה למעמדה ולקרנה של הרבנות, ובעקיפין, גם למעמדה של מסורת ישראל

גלעד קריב:  שר החינוך שלכם ישקר לגבי מה שקרה עם לימודי התנ"ך בקדנציה שלנו כדי להראות שהוא אביר לימודי היהדות אבל אתם, כולכם, אנשי הציונות הדתית והשותפים שלכם בליכוד תפקירו את הרבנות הראשית

יצחק פינדרוס: נצביע על הסתייגות 197

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, שישה נגד, נמנע אחד

יצחק פינדרוס: ההסתייגות הוסרה

יצחק פינדרוס:  הסתייגות 198

גלעד קריב: נעמה לזימי כתבה את ההסתייגות הספציפית הזאת ואני, עכשיו, מכיוון שאנחנו צריכים, אני לא מפלה בין ספרדים לאשכנזים, דיברתי על הצביעות של ש"ס ואני רוצה להקדיש זמן לצביעות של יהדות התורה, אבל, כאתנחתא, אני רוצה רגע שנבדיל בין יהדות התורה לש"ס, הרי הם לא מוכנים לחנך את הילדים שלהם באותם בתי ספר

גלעד קריב:  אז מתוך כבוד לגזענות שלהם אני אקים מחיצה – הם גם אוהבים מחיצות – בין דברי על ש"ס לבין דברי על יהדות התורה, את המחיצה נקים בעזרת סוגיה תלמודית חשובה מאוד שאצלכם, כנראה, מדלגים עליה כשלומדים את מסכת יומא

גלעד קריב:  נעשה זאת אחרי ההצבעה

יצחק פינדרוס: נצביע על הסתייגות 198 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 199

גלעד קריב: במסכת יומא, המסכת שעוסקת בהלכות יום הכיפורים, יש דיון לגבי משמעות המושג "חילול שם שמיים"

גלעד קריב:  באמת, אחת מהעבירות החמורות ביותר

גלעד קריב:  איך מגדירים מה זה חילול שם שמיים? אנחנו למדנו תורה מפיו של חבר הכנסת פינדרוס רק לפני כמה ימים כשהוא הציג את סדר העדיפויות שלו לעבירות חמורות, הסביר לנו על מה באמת ראוי שהארץ תקיא אותנו, מה יותר מסוכן מאויבי ישראל שקמים עלינו, זו הפרשנות

יצחק פינדרוס: לא דיברתי על חמור, דיברתי על מסוכן

יצחק פינדרוס:      נצביע על הסתייגות 199 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, נמנע אחד

ולדימיר בליאק: רוויזיה

יצחק פינדרוס: ההסתייגות הוסרה, אנחנו עוברים להסתייגות הבאה

אלעזר שטרן: 200

גלעד קריב: חבר הכנסת פינדרוס מתקן אותי והוא צודק, הוא לא עסק בענייני חומרה אלא בענייני המסוכן

גלעד קריב:  אני חשבתי, אבל אני טירון בענייני יהדות

גלעד קריב:  אני חשבתי שיש קשר בין חומרת העבירה לבין רמת המסוכנות שלה אבל כנראה שלא

גלעד קריב:  יש פה חידוש, זה בסדר, אז נישאר עם המסוכן

גלעד קריב:  כמובן שחבר הכנסת פינדרוס בחר באופן ספציפי לדבר על עבירה אחת מתוך שורה של כמה עשרות איסורים שנכללים באותה הפרשה שבסופה באמת מופיע הפסוק שהוא הזכיר לפיו הארץ תקיא את היושבים בה מחמת אותן העבירות

גלעד קריב:  צריך לשאול למה חבר הכנסת פינדרוס בחר דווקא בעבירה אחת מתוך רשימה ארוכה של עבירות בדיני העריות, לא יודע, יש בכלל בעולם התורנית נטייה מוזרה להתמקד בעבירה הספציפית, כמוגדר בתורה - - -     

יצחק פינדרוס: נצביע על הסתייגות 200 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, שישה נגד, נמנע אחד

יצחק פינדרוס: ההסתייגות הוסרה

ולדימיר בליאק: רוויזיה

יצחק פינדרוס: המקור לדברים הוא בתורת כוהנים על אותו הפסוק אבל ימשיך כבודו

גלעד קריב: מה אפשר לעשות שיש דברים מפורשים בפרשת אמור? כשאתה לוקח מסכת שלמה של דיני עריות שעליהם נאמרה אותה הגזירה, ואתה בוחר להתמקד בעבירה אחת אז הדבר מעיד על שיבוש שלך, על קריאה מוזרה

גלעד קריב:  הרי בתוך דיני העריות יש הרבה מאוד דברים אחרים אבל אתה עוסק בעניין אחד

יצחק פינדרוס: המקור הוא תורת כוהנים אפילו - - -     

גלעד קריב: מה לעשות שאנחנו פותחים את פרשות התורה שבהן הרעיון הזה שהארץ מקיאה מופיע, ומה לעשות שזה לא הדבר היחיד שנמנה שם

יצחק פינדרוס: אמרתי זאת למתן כהנא גם בנושא הכשרות

גלעד קריב: בערוץ 12 - - -     

מתן כהנא: בהחלט הארץ צריכה להקיא אותנו על פי רמת הכשרות הנוכחית

יצחק פינדרוס: מסכים איתך

גלעד קריב: אתה לא צריך לומר את זה לו, הוא הרי לא נוגע במוצר של כשרות רבנות, הוא מקפיד

מתן כהנא: יש גם לא מעט בד"צים שלא היית רוצה לגעת ברמת הכשרות שלהם

יצחק פינדרוס: נצביע על הסתייגות 201 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, חמישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 202

גלעד קריב: נחזור לסוגיה התלמודית: יש דיון מה זה חילול שם שמיים שזה באמת דבר קשה

גלעד קריב:  יש כל מיני דוגמאות

גלעד קריב:  הפתרון הטוב ביותר שמוצע באותה הסוגיה הוא לומר שחילול שם שמיים הוא ההפך מקידוש שם שמיים, וקל יותר להגדיר מהו קידוש שם שמים מאשר חילול שם שמיים

גלעד קריב:  אומרת הסוגיה: נגדיר מה זה קידוש שם שמיים ברבים וההיפך מזה הוא החילול

יצחק פינדרוס: לצופי ערוץ הכנסת, רב אומר: מי שקונה בשר בהקפה

יצחק פינדרוס:      נצביע על הסתייגות 202

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

ולדימיר בליאק: רוויזיה

יצחק פינדרוס: ההסתייגות הוסרה, ימשיך כבודו

אלעזר שטרן: 203

גלעד קריב: אני מודה לחבר הכנסת פינדרוס שהציג שוב את סדרי העדיפות המוזרים שלו בענייני אמונה והלכה, כמו שהוא עשה בערוץ 12

גלעד קריב:  חבר הכנסת פינדרוס הוא תלמיד חכם, הוא יודע למה אני מכוון

יצחק פינדרוס: אל תגזים, מה שלא נכון לא נכון

גלעד קריב: הוא מכיר את הסוגיה וזה שהוא מתעסק בענייני בשר בהקפה זה יפה אבל הסוגיה ביומא אומרת שהאדם המקדש שם שמיים ברבים הוא זה שגורם לאחרים להתאהב או שיהא שם שמיים מתאהב על ידו

גלעד קריב:  זאת אומרת, זה שמתנהג בדרך שגורמת לזולת לומר: "וואו, האדם הזה מתהלך בעולם כשמורא שמיים עליו, אני מתרשם מהתנהגותו, אני מתרשים ממידותיו, אני מתרשם מדרכו במשא ומתן ומתוך כך אני גם - - -     

יצחק פינדרוס: נצביע על הסתייגות 203

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 204

גלעד קריב: עכשיו, אחרי שאמרנו את השורה התחתונה הזאת, שחילול שם שמיים החמור ביותר הוא מי שגורם לכך ששם שמיים יהיה פחות נאהב על ידי הזולת, מה דינה של הרבנות הראשית בעשורים האחרונים ומה דינה של הצעת החוק הזו? האם הצעת החוק הזו, שכל אדם בישראל יודע שהיא הצעת חוק פרסונלית שקשורה למאבקי כוח בין שתי משפחות אליטה בציבור החרדי, האם הצעת החוק הזו, מר יהודה אבידן, גורמת ששם שמיים יהיה יותר נאהב על הציבור הישראלי הלא-חרדי או פחות? התשובה ברורה ולכן הצעת החוק שלכם היא חילול שם שמיים ברבים

יצחק פינדרוס: בנקודת השיא הזו נעבור להצבעה

יצחק פינדרוס:  נצביע על הסתייגות 203

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, חמישה נגד, נמנע

ולדימיר בליאק: רוויזיה

יצחק פינדרוס: 	אנחנו עוברים להסתייגות 205, בבקשה

גלעד קריב: מכיוון שעסקנו בחילול שם שמיים ברבים וכבר אמרנו שהצעת החוק הזו וכל ההתנהלות שלכם עם הרבנות הראשית היא התנהלות של חילול שם שמיים ברבים, מה שאתם עושים עם הרבנות הראשית זה חילול שם שמיים ברבים, ממש כך

גלעד קריב:  נדבר על עוד חילול שם שמיים ברבים וזה שייך למפלגת יהדות התורה

גלעד קריב:  אחזור על מה שאמרתי פעמים רבות וחבר הכנסת פינדרוס טען במליאה שאני שקרן, אבל חבר הכנסת פינדרוס לא מכיר את העובדות כי הוא לא היה בסוד העניינים

גלעד קריב:  אם אני לא טועה, הוא עדיין היה עסוק בענייני ביתר עילית באותם הימים

גלעד קריב:  כוונתי היא למה שקרה עם ההסכם בנושא הכותל

גלעד קריב:  מכיוון שאני ישבתי בחדרי המשא ומתן וביליתי במצטבר מאוד שעות עם מי - - -     

יצחק פינדרוס: נצביע על הסתייגות 205

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, חמישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 206

יצחק פינדרוס: ימשיך כבודו

גלעד קריב: ביליתי במצטבר מאות שעות עם הצוות שמונה בזמנו על ידי ראש הממשלה נתניהו לניהול המשא ומתן על הכותל, מי שעמד בראש הצוות הוא מי שלימים נהיה היועץ המשפטי לממשלה על פי רצונו של נתניהו – עורך הדין אביחי מנדלבליט

גלעד קריב:  צביקה האוזר היה מזכיר הממשלה והוא התחיל את המהלך אבל אז מונה אביחי מנדלבליט להוביל את המשא ומתן

גלעד קריב:  לצדו עבד דוקטור גיל לימון שחווה פה רגעים לא קלים

קארין אלהרר: מתקפות יום ולילה

גלעד קריב: רגעים לא קלים במסגרת המתקפה הכללית של מפלגת השלטון על השלטון

משה סעדה: גם אנחנו עוברים רגעים לא קלים במסגרת אי-אכיפת החוק וחוסר ציות לחוק מצדכם - - -     

קארין אלהרר: איך זה משפיע?      

משה סעדה: לא, הוא אומר "רגעים לא קלים"

יצחק פינדרוס: חבר הכנסת סעדה

משה סעדה: מה עם אזרחי ישראל?      

יצחק פינדרוס: חבר הכנסת סעדה, לא

משה סעדה: מה "לא"?      

יצחק פינדרוס: אני מוסיף לו עכשיו 20 שניות

יצחק פינדרוס: נצביע על הסתייגות 206

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 207

גלעד קריב: מכיוון שאני ניהלתי את המשא ומתן יחד עם עוד מספר חברים וחברות, כולל פגישות עם ראש הממשלה, כולל פגישות עם ראש הממשלה נתניהו במשרדו בקריה

גלעד קריב:  שומע, חבר הכנסת הלוי, פגישה שלנו עם ראש הממשלה שבמהלכה הוא אומר לעוזריו: "תביאו לי דפים חלקים"

גלעד קריב:  מביאים לו קבוצת דפי A4 וראש הממשלה נתניהו משרטט את ההסדר ואז הוא מציע את שמות האדריכלים שיתכננו את זה

גלעד קריב:  הוא מציע את השמות של האדריכלים שיתכננו

גלעד קריב:  מכיוון שהייתי בסוד המשא ומתן אז אני יודע מה רמת העדכון שניתנה על ידי מר מנדלבליט, גם לרב רבינוביץ', רב הכותל - - -     

יצחק פינדרוס: נצביע על הסתייגות 207 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 208

גלעד קריב: אני יכול להעיד על רמת העדכון היומיומית שניתנה לממונה על המקומות הקדושים, אתה שומע, מר אבידן ?     

יהודה חשאי: כן, כן, בטח

גלעד קריב: הוא עובד שלכם

יהודה חשאי: נכון

גלעד קריב: רמת העדכון היומיומית ואיך כל פרט תווך אליו ונידון כי היו חוזרים אלינו ואומרים: "לזה רב הכותל מסכים ולזה לא אבל, וזו הנקודה החשובה, אנחנו גם יודעים מה רמת השיתוף והעדכון אל מול ראשי המפלגות החרדיות

גלעד קריב:  והנה, כדי שלא תחשדו בכשרים, אני הראשון להודות שהרבנים הראשיים לא עודכנו בכל הפרטים במהלך המשא ומתן, הם ידעו בגדול ונתנו את ברכתם לכיוון המסתמן בגדול

יצחק פינדרוס: נצביע על הסתייגות 208

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

יצחק פינדרוס: ימשיך כבודו

אלעזר שטרן: 209

גלעד קריב: הרבנים הראשיים ידעו בגדול את הכיוון וקיבלו עדכונים

גלעד קריב:  הם לא עודכנו בכל הפרטים של גובה הגדר אבל מי שכן עודכנו לפרטי פרטים הם ראשי המפלגות החרדיות

גלעד קריב:  ראש ש"ס – אריה דרעי, וראשי יהדות התורה – ליצמן וגפני

גלעד קריב:  עד כדי כך הם היו בסוד העניינים עד שביום חמישי, לפני החלטת הממשלה שאושרה ביום ראשון על אישור מתווה הכותל, אביחי מנדלבליט עשה סיור לגפני, ליצמן ודרעי באתר כדי להראות להם בדיוק מאיפה עובר השביל ומה גובה הגדר

גלעד קריב:  עד כדי כך דרעי גפני וליצמן ירדו לפרטים

יצחק פינדרוס: נצביע על הסתייגות 209 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: הסתייגות 210

יצחק פינדרוס: בבקשה

גלעד קריב: באותו יום ראשון בו אושרה החלטת הממשלה, חצי שעה לפני אישור ההחלטה, התקשר דוקטור גיל לימון ואמר שאריה דרעי מבקש לשנות מילה בהחלטה ואם אנחנו מסכימים

גלעד קריב:  לכזאת רזולוציה הגיעו ראשי המפלגות החרדיות

גלעד קריב:  עכשיו, הם לא הצביעו בעד אבל היה סיכום בינם לבין נתניהו שהנוסח מקובל והמתווה מקובל

גלעד קריב:  המפלגות החרדיות תמכו או הסכימו בשתיקה למתווה הכותל, היו מעורבות בכל הפרטים, תמכו במהלכים של נתניהו בנושא, היו מעודכנים באופן מלא על ידי מנדלבליט, ולכן כל ההצהרות של נציגיהם היום הם שקרים כלפי הציבור שלהם וכלפי הציבור הכללי

גלעד קריב:  הצהרתי מעל הדוכן ואני חוזר על זה היום - - -     

יצחק פינדרוס: על זה לא אמרתי ששיקרת אלא על דברים אחרים

יצחק פינדרוס:  מי בעד ההסתייגות? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, נמנע אחד

ולדימיר בליאק: רוויזיה

יצחק פינדרוס: ההסתייגות הוסרה

יצחק פינדרוס:  אני מלווה את הכותל מ-87', בדוק בפרוטוקולים של הוועדה של מנדלבליט, הייתי שם

יצחק פינדרוס:  חלק מהדברים שאתה אומר נכונים וחלק קצת בשינוי, קצת, אבל זה לא נורא

גלעד קריב: אתה מוזמן להגיב

קארין אלהרר: תתקן אותו, פינדרוס

גלעד קריב: כבר אמרתי פעם שבעניין הזה אני מוכן להסיר את החסינות

גלעד קריב:  אם גפני ליצמן ודרעי טוענים שאני משקר בעניין הידיעה המלאה שלהם על מתווה הכותל והסיכומים עם נתניהו, אני לעניין הזה מוכן להסיר את החסינות ושייתבעו אותי תביעת דיבה אזרחית

גלעד קריב:  הצעתי שגם הם יסירו את החסינות

גלעד קריב:  הנה, אני אומר עוד פעם, בואו, תתבעו דיבה אותי על זה שאני אומר שאתם ידעתם את כל פרטי המתווה, והטענות שלכם היום שלא ידעתם את פרטי המתווה ושנתתם את ברכתכם לנתניהו

גלעד קריב:  בבקשה, תתבעו אותי

יצחק פינדרוס: נצביע על הסתייגות 211 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 212

יצחק פינדרוס: החלק הגדול אמת, יש כמה פרטים קצת שונים אבל זה בסדר גמור

גלעד קריב: בקיצור, כדי לחתור לסיום פרשת הכותל, בפרשת הכותל צריך לומר שהתגלתה פעם נוספת הנטייה המוזרה של אריה דרעי, של חבר הכנסת גפני, של חבר הכנסת לשעבר ליצמן, פשוט לשקר, פשוט לשקר

גלעד קריב:  לעמוד מול הציבור וכאנשים שטוענים שמורא שמיים עליהם לשקר במצח נחושה

גלעד קריב:  לא רק לשקר לציבור אלא במידה רבה לשלוח אנשים לתת תצהירים לא נכונים לבית המשפט במסגרת העתירות שנוגעות לסוגית הכותל

גלעד קריב:  מה קרה, איך אפשר להסביר את זה שהמפלגות החרדיות וגם הציונות הדתית – נפתלי בנט היה אז שר התפוצות – היו עמוק בסוד העניינים ופעלו בשקט כדי להביא מזור לאותה מחלוקת גדולה סביב הכותל על ידי הקמת רחבה שוויונית

גלעד קריב:  מה קרה, איך זה התפוצץ? אז כדי להבין איך זה התפוצץ צריך לחזור לנטייה

יצחק פינדרוס: נצביע על הסתייגות 212 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

גלעד קריב: רוויזיה

יצחק פינדרוס: ההסתייגות הוסרה

אלעזר שטרן: 213

גלעד קריב: צריך לחזור לנטייה של המפלגות החרדיות לגלות פחדנות

גלעד קריב:  מה קרה, קרה דבר מאוד פשוט

גלעד קריב:  בצד האשכנזי של יהדות התורה אלה היו ימי שיא של המתח בין הפלג הירושלמי לבין הממסד של יהדות התורה

גלעד קריב:  האופוזיציה בתוך הציבור החרדי אשכנזי הייתה מאוד רועשת

גלעד קריב:  בצד הספרדי, אלו היו ימי המתיחות בין הרב עמר לבין ש"ס

גלעד קריב:  אז פתאום לשני החוגים האופוזיציוניים ביהדות החרדית נמצא נושא להתגדר בו

גלעד קריב:  בציונות הדתית, אלו היו הימים שהזרם החרד"לי התחיל את ההתארגנויות הפוליטיות שלו, מה שלימים גם הביא לסיפור של מפלגת נעם ולהשתלטות של הקבוצות החרד"ליות על מה שפען היה המפד"ל והבית היהודי

יצחק פינדרוס: נצביע על הסתייגות 213 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

גלעד קריב: רוויזיה

יצחק פינדרוס: הפרשנות שלך מוטעה, מי שפיצץ את זה היה מתי דן אבל תהיה רגוע

אלעזר שטרן: 214

יצחק פינדרוס: זאת האמת, מתי דן, לא פלג ולא ירושלמי ולא דרעי

יצחק פינדרוס:  אבל לא משנה, בוא, אני אוהב להיצמד לעובדות

מתן כהנא: מה שהיה זה שאחרי שהוא פוצץ את זה אז החרדים נאלצו ליישר קו

גלעד קריב: הייתה אופוזיציה חרדית לממסדים והייתה התחלה של התארגנות המעגלים החרד"ליים להציג נוכחות יותר בולטת בנושאים שעל סדר היום

גלעד קריב:  מתי דן הוא אחד מהנציגים הקולניים והמושחתים של החבורה הזאת, אנחנו מכירים את הסיפורים על דרכי הפעולה של מתי דן – אדם מאוד-מאוד מפוקפק

יצחק פינדרוס: ממש לא, הוא ישר מאוד

גלעד קריב: זה מדהים

ארז מלול: זה לא מכובד, הוא לא נמצא כאן

גלעד קריב: מאוד מכובד

גלעד קריב:  זה מדהים שאדם - - -     

מתן כהנא: אני, אגב, לא מכיר שחיתויות

מתן כהנא:  אני מסתייג מהאמירה על שחיתויות

גלעד קריב: אסביר למה הכוונה שלי: חבר הכנסת פינדרוס היה מוטרד מנושאי עריות בראיון הנזכר למעלה

גלעד קריב:  מתי דן, ידוע – הוא גם לא מכחיש את זה – שבמסגרת המאמצים שלו בעמותת אלעד הוא סרסר בנשים

יצחק פינדרוס: הוא לא היה אף פעם באלעד

גלעד קריב: מתי דן - - -     

יצחק פינדרוס: אתה מתבלבל עם מישהו אחר, הוא אף פעם לא היה בעמותת אלעד

קארין אלהרר: מי זה מתי דן?      

גלעד קריב: עזבי, לא חשוב, אני רק בא להדגים כמה חרדים פה לענייני עריות באמת

גלעד קריב:  טוב, בכל מקרה, מתי דן זרק את הגפרור, אבל אל תטעו, עם כל הכבוד למתי דן ועלילותיו

גלעד קריב:  מי שהתקפלו והפגינו פחדנות ציבוריתכמו שהם מפחדים עכשיו להכריע בין דוד יוסף לבין הרב דרעי- -      

יצחק פינדרוס: נצביע על הסתייגות 214

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 215

גלעד קריב: מתוך הפחדנות שלהם, חוסר הכבוד שלהם לסיכומים שהם עצמם הגיעו אליהם, חוסר האחריות הציבורית שלהם להבין מה מונח על הכף

גלעד קריב:  חוסר היכולת שלהם להתמודד בצורה אמיצה עם שאלות של צייצנים ושל עיתונאים חרדים שמה לעשות, כולנו נשאלים שאלות קשות, אבל אלו הדברים שמבדילים בין פוליטיקאים שעושים ככה לבין פוליטיקאים שיש להם חוט שדרה

גלעד קריב:  אז חבר הכנסת דרעי התקפל      

קארין אלהרר: הוא רב, לא?     

גלעד קריב: אבל אני לא רוצה שיחשבו שזה - - -     

יצחק פינדרוס: שלא יחשבו שהוא המועמד לרבנות

גלעד קריב: שלא יחשבו, יכול להיות שיהיה גם חוק דרעי 3, שחבר כנסת יכול להיות גם הראשון לציון במקביל

יצחק פינדרוס: הוא לא צריך, הוא כבר ראשון לציון

יצחק פינדרוס:       נצביע על הסתייגות 215

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 216

גלעד קריב: אז כדי לסגור באמת את סוגית הכותל, כי זו רק דוגמה אחת לצביעות של יהדות התורה, בדגש על דגל התורה, נסגור את עניין הכותל ונאמר שבכל רגע נתון, בכל רגע נתון הרי אפשר לחזור להסכם ולהגיע לשלום בית במקום החשוב הזה, אבל הפוליטיקאים החרדים הפחדנים וגם רבותיהם שלא מוכנים לקחת הכרעות ציבוריות אמיצות למען כלל ישראל, מה לעשות, אתם יודעים, מדברים רבות – בצדק – על אומץ ליבו של הרב עובדיה יוסף זצ"ל

גלעד קריב:  עכשיו, אין ספק שהרב יוסף לא חשב טובות על היהדות הרפורמית, נכון? ואין ספק שגם אני לא הולך לאורו בחיי הדתיים

גלעד קריב:  אבל אם תיכנסו ללשכה שלי תמצאו את סדרת - - -     

יצחק פינדרוס: נצביע על הסתייגות 216

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, נמנע אחד

יצחק פינדרוס: ההסתייגות הוסרה

אלעזר שטרן: 217

גלעד קריב: אני עושה רגע אתנחתא

קארין אלהרר: מה נמצא אצלך בלשכה?      

גלעד קריב: אני רוצה לבנות מתח דרמטי

גלעד קריב:  ארז ידבר, בבקשה

ארז מלול: אני מתייחס לדבריו של רוני אלשייך על הסתבכות משפט נתניהו: "אי-אפשר היה לנחש שראש הממשלה לא יתפטר"

ארז מלול:  אלו דברים הזויים במשטר דמוקרטי, זה תמרור אזהרה לכולנו – תומכי הממשלה וגם מתנגדיה

גלעד קריב: ראיתי את הריאיון אתמול

ארז מלול: מדיניות הפלת ראש ממשלה נבחר באמצעות הפללה היא הסכנה הגדולה ביותר למשטר דמוקרטי

ארז מלול:  אני לא מעכל את המשפט הזה, שאני חי במדינה כזאת

ארז מלול:  הפלת משטר על ידי הגשת כתב אישום הזוי

יצחק פינדרוס: נצביע על הסתייגות 217

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, נמנע אחד

יצחק פינדרוס: ההסתייגות הוסרה

אלעזר שטרן: 218

משה סעדה: אני רוצה להצטרף למה שארז אמר

יצחק פינדרוס: אם אתה מעדיף שתהיה מחר עוד ישיבה, בסדר גמור, רק תתאם את זה עם אנשי הקואליציה, לא איתי

משה סעדה: אני תמיד שמח לבוא

גלעד קריב: כנראה שמסתבר בפעם הנוספת שנתניהו לא יודע למנות אנשים

גלעד קריב:  סיפרו לנו שאחת מהיכולות שיש לאשת ראש הממשלה, ואני לא אומר זאת בציניות, שיש לה יכולת הבחנה מאוד טובה לגבי אנשים, לכן היא גם התעקשה תמיד לראיין מועמדים והוא נתן לה

גלעד קריב:  אני לא יודע

גלעד קריב:  אלשייך, מנדלבליט, הרשימה עוד ארוכה

גלעד קריב:  משה, תמשיך ללמוד, תזכה את הרבים

משה סעדה: אני אתקן את הקלקול שעשה - - -     

יצחק פינדרוס: נצביע על הסתייגות 218

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, נמנע אחד

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 219-220

גלעד קריב: מה?     

אלעזר שטרן: מדובר בשני תיקוני נוסח לאותו הסעיף, תיקוני נוסח חסרי משמעות

גלעד קריב: כל החוק חסר משמעות

גלעד קריב:  רק לומר שנתניהו בשנים האחרונות מתגלה ככושל סדרתי בענייני מינויים, ממש מסוכן לתת לו להוביל מינוי בשירות הציבורי, הוא תמיד טועה במי שהוא ממנה

גלעד קריב:  אבל, נחזור ונאמר שלמרות העובדה שבוודאי הרב יוסף לא היה שבע רצון מהתנהגותי הדתית, ספרי תשובותיו ההלכתיות משמשים אותי ואני לומד מהם – יביע אומר, יחווה דעת

גלעד קריב:  הרב יוסף, האב, היה פוסק אמיץ

גלעד קריב:  הוא אמר שקהילת ביתא ישראל הם יהודים, התיר עגונות אחרי מלחמת יום הכיפורים

גלעד קריב:  אפשר להתווכח על הרבה דברים בדרכו הפוליטית, הציבורית והדתית של הרב יוסף - - -         נצביע על הסתייגות 219-220

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שנייםבעד, חמישה נגד, נמנע אחד

יצחק פינדרוס: ההסתייגות הוסרה

אלעזר שטרן: 221

גלעד קריב: הוא היה פוסק אדיר, אבל אתה מסתכל למשל על בנו, על הראשון לציון הנוכחי שיש לי אליו כבוד מכיוון שהוא נושא במשרה ממלכתית וגם צריך שיהיה כבוד כלפי כל אדם, ודאי אם הוא מייצג ציבור גדול וחשוב

גלעד קריב:  אבל צריך לומר דברים ישרים

גלעד קריב:  ב-10 שנות כהונתו, איזה מהלך אמיץ מבחינה הלכתית ומבחינה ציבורית הוביל הראשון לציון, שגם הוא יש לו יכולת פסיקה אדירה, להבדיל מהרב הראשי האשכנזי שהוא גם דמות מכובדת אבל כוחו בעיקר במישור הציבורי ופחות במישור ההלכתי-פסיקתי הצר

גלעד קריב:  איזה מהלך גדול הוביל הראשון לציון? איזו התמודדות אמיצה הייתה לו?     נצביע על הסתייגות 221

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שלושה בעד, חמישה נגד, נמנע אחד

יצחק פינדרוס: ההסתייגות הוסרה

אלעזר שטרן: 222

קארין אלהרר: אין התייעצות סיעתית?     

אלעזר שטרן: יש לכם עוד אחת

גלעד קריב: אתם יודעים, סגן השר מקלב לא נמצא היום בכנסת (עקב החלפתו במסגרת החוק הנרווגי)

גלעד קריב:  מכיוון שהוא אדם ישר – להבדיל מחלק מחברי הסיעות החרדיות האחרים – וגם הפרוטוקול כתוב, הוא יעיד שכאן, בוועדה, בקדנציה הקודמת, היה ניסיון אמיתי לדון בצורה חפה מהטיות פוליטיות בענייני בתי הדין הרבניים

גלעד קריב:  בדיון הראשון שקיימנו כאן במצב בתי הדין הרבניים, היה חשש גדול שאני, כיושב-ראש הוועדה, מכיוון שאני מתנגד גדול למונופול האורתודוכסי - - -     נצביע על הסתייגות 222

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 223

גלעד קריב: היה חשש גדול שמכיוון שאני חושב שהמונופול האורתודוכסי הוא אסון, אני בעד שהמדינה תתמוך בשירותי דת אורתודוכסים, אני בעד שהמדינה תדאג למי שמתחתן כדת משה וישראל להליך גט מסודר אם הוא בחר להתחתן בדרך זו, זה חלק מהיות המדינה מדינה יהודית, שזה לא רק הסדרים קהילתיים שחיים על פילנתרופים

גלעד קריב:  כתבתי לא מעט מאמרים שבמדינת ישראל לא צריך לדבר על הדגם האמריקני שמפריד דת ממדינה, שצריך לפתח דגמים של מדינה יהודית ודמוקרטית, אבל אני נגד מונופול בענייני דת, כי המונופול בענייני דת פוגע גם בדמוקרטיה ובזכויות האדם אבל הוא פוגע לא פחות במעמדה של היהדות

גלעד קריב:  הירידה הדרמטית במספר הזוגות שנישאים ברבנות מעידה על זה

גלעד קריב:      נצביע על הסתייגות 223

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 224

מתן כהנא: אני מגיע לחתונות של חברים מהצבא

מתן כהנא:  הם לא מוכנים בשום פנים ואופן שיהיה שם רב מהרבנות, לא מוכנים בשום פנים ואופן שיהיה רב מהרבנות

מתן כהנא:  מתחילה החתונה ואתה רואה חופה כדת משה וישראל

מתן כהנא:  כל הטקס על כל כלליו ודקדוקיו רק בלי רב מהרבנות

מתן כהנא:  מה המסקנה? אנשים רוצים יהדות, אנשים מחפשים יהדות רק שהממסד מבריח אותם

מתן כהנא:  מדובר בטרגדיה

מתן כהנא:  העיסוק בנושא הנוכחי הוא חלק מהטרגדיה, מדובר בפגיעה אנושה בתדמית של הרבנות

מתן כהנא:  במקום שהיהדות תהיה הדבק שמחבר אותנו, הממסד גורם לזה שאנשים בורחים

מתן כהנא:       נצביע על הסתייגות 224

מתן כהנא:  מי בעד? מי נגד? מי נמנע?     

מתן כהנא: ההסתייגות לא התקבלה

איל קופמן: שלושה בעד, חמישה נגד, נמנע אחד

יצחק פינדרוס: ההסתייגות הוסרה

קארין אלהרר: רוויזיה

אלעזר שטרן: 225

גלעד קריב: הדברים של מתן חשובים מאוד

גלעד קריב:  אני חושב שמדינת ישראל כמדינת העם היהודי צריכה להכיר בכל זרמי היהדות, אבל אפילו את המהלכים של מתן שלא ביקש להעניק הכרה לזרמי היהדות הליברליים בנושאי נישואים וגירושים – גם לזה התנגדתם

גלעד קריב:  התנגדתם לזה מכיוון שמה שעניין אתכם הוא רק השמירה על אותו מוקד כוח של מינויים של מעמד ציבורי ושל היכולת שלכם לטעון: "או יהדות על פי דרכנו או לא יהדות בכלל"

גלעד קריב:  את כל זה אמרתי מכיוון שאם תשאלו את סגן השר מקלב, בניגוד לחשש שהיה לאנשים הנהלת בתי הדין הרבניים שיהיה פה דיון שבו אני סתם אתקוף אותם - - -     נצביע על הסתייגות 225

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 226

גלעד קריב: הדיונים כאן היו סופר ענייניים

גלעד קריב:  אני הלכתי לשרי הממשלה הקודמת ואמרתי שלדעתי יש צורך היום לתגבור תקציב בבתי הדין הרבניים כדי לטפל בסוגיות של תשתיות המחשוב

גלעד קריב:  יש דבר אחד שאי-אפשר להתחמק ממנו, אין בהנהגה הנוכחית של הרבנות הראשית אפס קצהו של האומץ ההלכתי שהיה לאביו של הראשון לציון

גלעד קריב:  בעשר שנות הכהונה של הרבנים הראשיים הנוכחיים לא נעשה מהלך הלכתי אחד אמיץ על ידם באף תחום

גלעד קריב:  לא במערך הכשרות, לא בקידום הטיפול בעניין מעוכבות ומסורבות גט

גלעד קריב:  בכל אותם מקרים שהיו דיינים אמיצים בבתי הדין הרבניים שהעזו לעשות מהלך של אומץ פסיקתי - - -     נצביע על הסתייגות 226

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 227

גלעד קריב: בכל פעם שהיה דיין בבית דין רבני מקומי שהעז לתת פסיקה מנומקת ומיוסדת בהלכה שהיטיבה עם מסורבת גט, מיד, בגלל הביקורת בקרב חוקים חרדים שלא מקבלים בכלל את סמכות הרבנות הראשית, הראשון לציון וגם הרב לאו (בשבתו כנשיא בית הדין הרבני) נסוגו מיד לאחור

גלעד קריב:  אנחנו חיים לא רק עם רבנות ראשית מושחתת ולא רק עם רבנות ראשית שלא מרבה שלום בעולם ובעם ישראל, ולא רק עם רבנות ראשית שחיה בשלום עם הטריקים והשטיקים שאנחנו עוסקים בהם כיום – אנחנו חיים עם רבנות פחדנית

גלעד קריב:  מדובר ברבנות שלא מביאה שום בשורה לעם ישראל, שום בשורה

גלעד קריב:      נצביע על הסתייגות 227

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

יהודה חשאי: ברצוני למחות על האמירה: "רבנות מושחתת", זה לא מכובד

יצחק פינדרוס: אם אני אעשה מחאה אנחנו נקיים דיון של ארבע שעות

אלעזר שטרן: 228

יואב סגלוביץ': מדברים על מה שקורה בפשיעה ושואלים איך זה יכול להיות

יואב סגלוביץ':  נתבונן ונבדוק מי יושב בראש: עבריין לשעבר, שר בט"ל בטל – אדון בן גביר

יואב סגלוביץ':  ידוע שחנמאל דורפמן, יעד שב"כ בעברו, הוא ראש מטה השר לבט"ל

יואב סגלוביץ':  אסרו עליו לתת הנחיות למשטרה, אני בהלם מזה שהוא נתן את ההנחיות כי מדובר בכלל בתפקיד אמון

יואב סגלוביץ':  - - - שואלים מה קורה בפשיעה

יואב סגלוביץ':  לוקחים את האנשים הכי פחות מוכשרים, נותנים להם להיות משאב עיקרי בעניין ושואלים מה קרה

יואב סגלוביץ':  מה קרה? ממשלה רעה

יואב סגלוביץ':  מה קרה? ממשלה מגונה

יואב סגלוביץ':  מה קרה? ראש ממשלה שמחליט לא לתפקד

יואב סגלוביץ':  ממליץ לכולם לקרוא את הפרסום של ג'וש בריינר בהארץ

יואב סגלוביץ':  אני אומר לחברי הקואליציה שאתם אחראים על זה

משה סעדה: איפה היית כשהוא התקדם כל הזמן ואני התרעתי במח"ש, סגלוביץ', איפה הייתם?     נצביע על הסתייגות 228

משה סעדה:  מי בעד? מי נגד? מי נמנע?     

משה סעדה: ההסתייגות לא התקבלה

איל קופמן: שלושה בעד, חמישה נגד, נמנע אחד

יצחק פינדרוס: ההסתייגות הוסרה

אלעזר שטרן: 229

יצחק פינדרוס: סעדה, אני מבקש לא להפריע

יצחק פינדרוס:  בפעם ה-100 אני מבקש לא להפריע, די

משה סעדה: קרא אותי לסדר, מה, אתה כועס עלי?     

יצחק פינדרוס: כן, מאוד, מאוד

משה סעדה: אז אם אתה כועס תשתה מים, אתה רוצה – אתן לך סודה

משה סעדה:  אל תדבר עלי ככה

משה סעדה:  אתה רוצה לקרוא אותי לסדר, תקרא, זו זכותך

משה סעדה:  אין לך זכות להרים עלי קול

יצחק פינדרוס: אני קורא לך לסדר בפעם הראשונה

קארין אלהרר: סעדה, יש לי תחושה שלא סופרים אותך

גלעד קריב: חבר הכנסת סעדה, אתה עם גמרא פתוחה, לא ראוי לכעוס מעל גמרא

קארין אלהרר: זה חבר קואליציה, הוא לא יכול לדבר, באמת, אפילו לאופוזיציה לא נותנים לדבר

גלעד קריב: תלמידי חכמים מרבים שלום בעולם

גלעד קריב:  לא יוצאים מתוך דף יומי לכעס, חבל

משה סעדה: אני לא כועס

גלעד קריב: אני מבין שקשה

קארין אלהרר: כל הזמן משתיקים, זה לא נעים

יצחק פינדרוס: אז לא יהיה חוק, די, תחליטו אם אתם עוזרים לי או מפריעים לי

גלעד קריב: חברים, אפשר לדבר? סוף כל סוף אנחנו שומעים אמירה פוזיטיבית ואמינה מכיוונו של חבר הכנסת פינדרוס: "שלא יהיה רב ראשי, זה לא מעניין אותי"

גלעד קריב:  זה באמת לא מעניין אותו, הוא לא פועל על פי פסיקות הרבנות הראשית

גלעד קריב:  מעניינים אותו רק הג'ובים שיש ברבנות הראשית

יצחק פינדרוס: שקט, רבותיי

גלעד קריב: אני רואה שקשה למר אבידן לשמוע את האמירה שהרבנות מושחתת

גלעד קריב:  אעצור בזה ואומר משהו שיואב יאהב

גלעד קריב:  בהמשך לדבריו של חבר הכנסת סגלוביץ' להודות לו על כך שגם בוועדה וגם במקומות נוספים הוא מקפיד לשים זרקור על התופעה הבזויה של ביזוי אנשי דת נוצריים ברחובות העיר העתידה, אזור מגוריו של חבר הכנסת פינדרוס - - -     נצביע על הסתייגות 229

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שניים בעד, ארבעה נגד, נמנעת אחת

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 230

דבורה ביטון: קארין, אני רוצה לדעת - - -     

יצחק פינדרוס: את לא ברשות דיבור

דבורה ביטון: פינדרוס, אצלנו בשמאל בבוקר אומרים שלום, בוקר טוב, מה שלומך

ארז מלול: את שמאל? חשבתי שאת מרכז

דבורה ביטון: אני מרכז אבל אלה שאנרכיסטים

גלעד קריב: דבי, בעוד כמה שנים תוכלי לומר בנינוחות שאת שמאל

קארין אלהרר: השמאל חשוב אבל היא לא שמאל

גלעד קריב: אני יודע שאחד הפרויקטים היחידים שנתניהו הצליח בהם מ-93' הוא הפקעת הלגיטימציה מהשמאל הציוני וזה מצליח

גלעד קריב:  אבל אל דאגה, אנחנו נגרום להרבה אנשים שחונים היום במרכז, יש אנשים שהם אנשי מרכז - - -     נצביע על הסתייגות 230

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שלושה בעד, ארבעה נגד, - - -

יצחק פינדרוס: ההסתייגות הוסרה

אלעזר שטרן: 231

גלעד קריב: אני רוצה לומר לכם, יואב מקפיד להציג במלוא קלונה את החרפה שמטילה חבורה לא קטנה של בריונים ברחובות העיר העתיקה

גלעד קריב:  חבר הכנסת פינדרוס מכיר את העניין וגם התייחס אליו אתמול וגינה אותו

גלעד קריב:  אני הצטרפתי להצעה דחופה לסדר היום של חבר הכנסת סגלוביץ', השבוע, שהמליאה תדון בתופעה הזו

גלעד קריב:  הדיון המבוקש נדחה על ידי הנהלת הכנסת בפעם השלישית

גלעד קריב:  אתמול פרסם יושב-ראש הכנסת, אמיר אוחנה, תמונה שלו עם מספר 2 בוותיקן בפגישה בכנסת

גלעד קריב:       נצביע על הסתייגות 231

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שלושה בעד, ארבעה נגד, אין נמנעים

יצחק פינדרוס: ההסתייגות הוסרה

קארין אלהרר: רוויזיה

יצחק פינדרוס: הייתי אצל ראש הכנסייה הארמנית על מנת להתנצל

גלעד קריב: אני יודע

אלעזר שטרן: 232

גלעד קריב: רק כדי שתבינו את הסיטואציה: יושב-ראש הכנסת גוזר קרדיט תקשורתי אבל כששורת חברי כנסת מבקשת, ולא בפעם הראשונה, לדון בתופעה הזאת כדי שנציג הממשלה יאמר מה עושים, וכדי שהכנסת תצביע כדי להביא את העניין לדיון, שנדבר על זה בוועדת הבט"ל, בוועדת הפנים – כי משרד הפנים בראשותכם אחראי על העדות הלא-יהודיות – אני לא שמעתי שהתקיים דיון על התופעה הזו, אולי כן, כי אין לי ספק איפה שר הפנים עומד בעניין הזה

גלעד קריב:  אני אומר את זה לזכותו

מתן כהנא: שר הפנים בטוח מתנגד לזה

קארין אלהרר: ברור

גלעד קריב: חד-משמעית

גלעד קריב:  אבל כשאנחנו מבקשים לקיים דיון בכנסת, לא תמונה שנותנת עוד קרדיט ליושב-ראש הכנסת, אז נשיאות הכנסת פוסלת

גלעד קריב:       נצביע על הסתייגות 232

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שלושה בעד, חמישה נגד

יצחק פינדרוס: ההסתייגות הוסרה, אנחנו בהסתייגות 233

גלעד קריב: בקיצור, כדי לסכם את העניין הזה, זאת בדיוק, אני אומר בכאב ולא בהתרסה, זאת בדיוק השיטה של חלקים גדולים בממשלה ובקואליציה הנוכחית

גלעד קריב:  ביד ימין לגנות גינויים רפים וביד שמאל, במקרה הטוב להתעלם ובמקרה הרע להעניק ליטוף מגבה

גלעד קריב:  אנחנו רואים את זה בעניין ההתקפות על אנשי דת נוצריים ברובע הארמני בעיקר – כי שם מסתובבים תלמידי ישיבות – וגם, לאחרונה, בחיפה, במנזר סטלה מאריס

גלעד קריב:       נצביע על הסתייגות 233

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

קארין אלהרר: רוויזיה

אלעזר שטרן: 234

גלעד קריב: אנחנו רואים את אותה השיטה גם למול מה שקורה היום בשטחים

גלעד קריב:  כולנו, באמת כולנו, מזועזעים וכואבים את הרוגי הטרור

גלעד קריב:  לא רק מזועזעים אלא גם חושבים שלצה"ל יש משימה דרמטית בימים האלה ביהודה ושומרון של מאבק עיקש בטרור, כולנו ערים להתגברות הטרור, בניגוד לשקרים שמפיצה הממשלה הזו

גלעד קריב:  הממשלה שהחלה את הפעילות האינטנסיבית לסיכול ההתארגנויות של הטרור בצפון השומרון היא הממשלה הקודמת, בראשות נפתלי בנט ויאיר לפיד

גלעד קריב:  כל מה שקורה היום מבוסס על - - -     נצביע על הסתייגות 234

גלעד קריב:  מי בעד? מי נגד? מי נמנע?     

גלעד קריב: ההסתייגות לא התקבלה

איל קופמן: שלושה בעד, ארבעה נגד, אין נמנעים

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 	235

גלעד קריב: אז אנחנו רואים איך לא רק שלוקחים את הרוגי הטרור והופכים את זה לנושא שנוי במחלוקת

גלעד קריב:  פעם זה פרחחים שמבזים את מח"ט בנימין שמסכן את נפשו להגנת המתיישבים בבנימין והגנת כולנו, הוא וחייליו, אבל אנחנו רואים גם בבית הזה, אתמול, שחברי כנסת אומרים לנו, ששולחים את ילדנו להגן על המתיישבים, שאנחנו מבזים את זכר ההרוגים כי אנחנו חושבים אחרת לגבי מה שצריך להיות בשטחים

גלעד קריב:  לא די שמבזים את זכר ההרוגים      

ארז מלול: נצביע על הסתייגות 235

ארז מלול:  מי בעד? מי נגד? מי נמנע?     

ארז מלול: ההסתייגות לא התקבלה

איל קופמן: שלושה בעד, שלושה נגד

ארז מלול: ההסתייגות הוסרה

גלעד קריב: אז לא די שמבזים את זכר הרוגי הטרור, הגינויים הרפים שלהם לאלימות שמשתוללת היום בשטחים מצד מתיישבים קיצוניים

גלעד קריב:  מסכת עלובה של גינויים, חוסר הבנה שמה שקורה שם הוא בבחינת הפרת חוק מסיבית על ידי קבוצות די גדולות, דבר שמציב קושי דרמטי על צה"ל לרכז את כוחותיו לסיכול טרור

ארז מלול: נצביע על הסתייגות 236

ארז מלול:  מי בעד? מי נגד? מי נמנע?     

ארז מלול: ההסתייגות לא התקבלה

איל קופמן: שלושה בעד, שלושה נגד

ארז מלול: ההסתייגות הוסרה

גלעד קריב: אז לא די ביזוי זכר הרוגי הטרור, אנחנו גם מגיעים למצב של התעלמות בוטה או גינויים רפים של אותה - - -     

חנוך דב מילביצקי: גינויים למפכ"ל לשעבר אלשייך? על זה אתה מדבר?     

גלעד קריב: שאתם מיניתם

חנוך דב מילביצקי: הייתי בטוח שיירעדו אמות הסיפים

גלעד קריב: אפשר לנהל פה דיון הנמקות? זה קורא קריאות ביניים, זה - - -     

יצחק פינדרוס: נצביע על הסתייגות 237

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 238

גלעד קריב: אז אתם מגנים בצורה רפה את האלימות הזו, מטיחים בנו שאנחנו מכלילים את כל המתיישבים ביהודה ושומרון או את כל המתנחלים

גלעד קריב:  אנחנו לא מוכנים לעצום את עיננו

גלעד קריב:  מדובר בעשבים שוטים אבל מי אחראי לעקור עשבים שוטים מתוך הערוגה? מה, הם נעקרים מאליהם?      

חנוך דב מילביצקי: הגנן

גלעד קריב: לא, אתה עכשיו בשקט כי אני מנמק הסתייגויות, זה לא דיון

גלעד קריב:  אתה צודק, מי שצריך לעקור את העשבים השוטים הוא פרנסי הציבור וזו הממשלה

גלעד קריב:  אבל לא רק שפרנסי הציבור ביהודה ושומרון לא עוקרים ולא עושים מאומה כדי לעקור את אותם עשבים שוטים, אלא שהם משתמשים באותם עשבים שוטים כחיל חלוץ

גלעד קריב:  מי הקים היום את שבעת המאחזים הלא-חוקיים? אם לא די בכך שממשלת ישראל מעניקה חסות לפעולה לא חוקית, מורה לצה"ל, הריבון, לא לפעול נגד המאחזים הללו

גלעד קריב:  אז מי מאייש את המאחזים הללו, על מי אתם עובדים? המאחזים האלה מאוישים על ידי המיינסטרים של ההתנחלויות?      

יצחק פינדרוס: נצביע על הסתייגות 238

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, נמנע אחד

יצחק פינדרוס: ההסתייגות הוסרה

אלעזר שטרן: 239

גלעד קריב: אעצור רגע בעניין נערי הגבעות מכיוון שיש לנו עדכון חשוב שהביאה לנו קארין אלהרר

קארין אלהרר: אפילו אריה דרעי אומר שלממשלה הזו אין סייעתא דשמייא

גלעד קריב: אולי בגלל שהם עסוקים בחילול שם שמיים מבוקר עד ערב

דבורה ביטון: מסלקים מח"ט מניחום אבלים

דבורה ביטון:  מה נשאר?      נצביע על הסתייגות 239

דבורה ביטון:  מי בעד? מי נגד? מי נמנע?     

דבורה ביטון: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 240

משה סולומון: 	אפשר להעיר הערה?     

יצחק פינדרוס: לא

גלעד קריב: מכיוון שיש לי כבוד גדול לרב סולומון, אפילו זכיתי למשלוח מנות

גלעד קריב:  אנא, תן לו את דקת המשלוח שלי, בבקשה

משה סולומון: תודה

משה סולומון:  רק אומר שאתמול כולנו היינו ברעש סביב הפגיעה במח"ט בזמן ניחום האבלים, גם אני טענתי שזה דבר שאסור שיקרה נגד קצין שמשקיע לילות כימים, אבל צריך לומר שאותו מח"ט איים על בעל חווה: "אירה לך בפרות אחת-אחת"

יצחק פינדרוס: נצביע על הסתייגות 240

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 241

גלעד קריב: ראו, אני מאמין לכנות גינוייו של חבר הכנסת סלומון לתקרית עם מח"ט בנימין

גלעד קריב:  אבל ראה מה קורה, היה ברור שמיד אחרי התקרית הזו יתחיל מסע ציד ברשתות החברתיות ומסע הכפשות והדלפות כדי להסית את הזרקור מאותה חבורה אלימה אל עבר מח"ט בנימין

גלעד קריב:  הרי, אני אומר לך כך, אם יש מתנחל ששמע את הדברים הקשים האלה ממח"ט בנימין הרי הוא היה צריך לפנות לאלוף הפיקוד או לפרקליט הצבאי הראשי אבל הוא לא עשה את זה

יצחק פינדרוס: נצביע על הסתייגות 241

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, חמישה נגד, נמנעת אחת

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 242

יצחק פינדרוס: אנחנו נגד אלימות מכל סוג שהוא

משה סולומון: אני נגד שני הדברים האלה

גלעד קריב: חבר הכנסת סלומון, בנסיעות שלך ברחבי יהודה ושומרון לא ראית את שלטי החוצות נגד אלוף פיקוד מרכז?     

משה סולומון: לא, אבל לא נסעתי - - -     

גלעד קריב: לי אין ספק שחלק ניכר, רוב המתיישבים אינם שותפים למעשי האלימות וגם מתנגדים אליהם

גלעד קריב:  אבל כל קהל וכל ציבור, ובייחוד פרנסי כל ציבור, צריכים לקחת אחריות גם על מה שקורה בקצוות

משה סולומון: לקחו אחריות

גלעד קריב: לא לקחו שום אחריות

גלעד קריב:  אתעקש ואומר לך את מה שאמרתי, מי שיושב כרגע בשבעת המאחזים הלא-חוקיים שתנועת אמנה הקימה זה נוער הגבעות האלים

יצחק פינדרוס: נצביע על הסתייגות 242

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 243

גלעד קריב: רויזיה

גלעד קריב:  אל תעבדו עלינו, אתם לא מטפלים בנוער הגבעות

משה סולומון: מלח הארץ שבונה את המדינה

דבורה ביטון: מלח הארץ? תעשה לי טובה

משה סולומון: אני מנוע מלהגיב - - -     

חנוך דב מילביצקי: כשאתם תטפלו במופרעים מקרב המחאה ששורפים צמיגים ונותנים מכות וכל הדברים האלה - - -      

קריאות: - - -      

קארין אלהרר: זה מה שיש לך להגיד, חנוך?     

דבורה ביטון: מה קרה לזכות ההפגנה? דבר עם סילמן, שאל אותה מה היא עברה, זו שערקה אליכם

קארין אלהרר: ירדתם מהפסים

יצחק פינדרוס: דבי, לא להפריע

דבורה ביטון: בוקר טוב, פינדרוס, לא לסמן אותי, תהיה נחמד הבוקר

גלעד קריב: המשפט הזה שלך, חנוך, מעיד על בור התחתיות המוסרי שהגעתם אליו

קארין אלהרר: ממש

גלעד קריב: אפשר להתווכח על ההפגנות ועל המחאות, אפשר להתווכח הרבה על מדיניות האכיפה של המשטרה

יצחק פינדרוס: נצביע על הסתייגות 243

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 244

גלעד קריב: הניסיון המכוער, האווילי, הלא-מוסרי שלכם לקשור קשר בין חבורות שמשתמשות בנשק חם נגד תושבים פלסטינים לא מעורבים, חבורות שמציתות בתים על יושביהם, חבורות שמיידות - - -     

חנוך דב מילביצקי: - - -     

גלעד קריב: תקשיב, לא אנהל איתך דיאלוג בזמן הנמקות שלי

גלעד קריב:  שטויות במיץ, אתם איבדתם כל סטנדרט מוסרי

גלעד קריב:  אין לכם את היכולת להתייצב

גלעד קריב:  אין לי ספק שפעם - - -     

יצחק פינדרוס: נצביע על הסתייגות 244

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 245

דבורה ביטון: כשמביאים אנשים - - -      

יצחק פינדרוס: דבי, בבקשה, לא

דבורה ביטון: פינדרוס, מה נסגר הבוקר?     

גלעד קריב: אני לא צריך ללכת לימי ז'בוטינסקי, כמו שאנחנו אוהבים לעשות, גם לא לימי בגין

גלעד קריב:  עד לפני כמה שנים רוב חברי הכנסת של הליכוד באמת לא היו עוצמים לשמע מה שקורה בכפרים הפלסטינים

גלעד קריב:  היום אנחנו עם ליכוד שחצי ממנו הוא כהניסטי

גלעד קריב:  לכהניזם אין רק שבעה נציגים בבית הזה

גלעד קריב:  חצי מסיעת הליכוד מונה כהניסטים על מלא שממש לא מוטרדים ממה שקורה בכפרים הפלסטינים

גלעד קריב:  הם מוסרים גינוי בשפה רפה אבל בתוך-תוכם חלקם אף חושבים שזה טוב

יצחק פינדרוס: נצביע על הסתייגות 246

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 246

גלעד קריב: במובן הזה הגינויים של הממשלה הזו לכל מיני תופעות כמעט ולא שווים את הנייר או את המסך שבהם הם מופיעים

גלעד קריב:  הממשלה הזו מעניקה רוח גבית לאותן הפרות חוק בשטחים, הפרות שמפריעות גם למאמץ לסיכול הטרור

גלעד קריב:  כל עוד אתה, משה, לא תבין שאי-אפשר לגנות את נוער הגבעות על אלימותו ואז להשתמש בו כחייל חלוץ במאחזים הלא חוקיים שהממשלה מקימה תוך הפרת החוק

גלעד קריב:  כל עוד לא תבין את זה אתה לא באמת נאבק באלימות של נוער הגבעות, לא משפטית ולא חינוכית

יצחק פינדרוס: נצביע על הסתייגות 246

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 247

גלעד קריב: את ההנמקה הבאה אני נותן לחברת הכנסת דבי ביטון, בבקשה

דבורה ביטון: כשמדובר על נוער, ואנחנו קוראים להם: "נוער הגבעות", צריך שיהיה מי שילמד אותם ויאמר להם מה עושים ואיך עושים

דבורה ביטון:  זו התנהגות שיא לא רצויה גם להם

דבורה ביטון:  לדאבוני, אין את המנהיגים האלה שמובילים

דבורה ביטון:  ליבי עם הנערות והנערים האלה

דבורה ביטון:  יש להם מסר אבל אפשר להעביר אותו בצורה אחרת

דבורה ביטון:  כשהנפש כל-כך צעירה, אם אתה לא עובר תהליך נכון של התבגרות, זה יכול להיות בעוכריך, תודה

יצחק פינדרוס: נצביע על הסתייגות 247

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 248     

גלעד קריב: טוב, אשים לרגע בצד את מה שמתחולל כרגע בשטחים שהוא אסון בטחוני ומוסרי גדול

גלעד קריב:  אני רוצה לחזור לצביעות של דגל התורה כי בכל זאת הם מעורבים בהצעת החוק המבישה שלפנינו

גלעד קריב:  אחד הדברים שהכי מכעיסים את חבר הכנסת פינדרוס הוא כשאני וחבריי טוענים שיש לו יד ורגל בעניינים של הסיעה החרדית-אשכנזית במוסדות הציוניים – סיעת ארץ הקודש

גלעד קריב:  אני עומד על הטענה שלי שחבר הכנסת פינדרוס מעורב מאוד בעניינים של סיעת - - -     

מתן כהנא: אתה מוכן להסיר חסינות בנושא הזה?     

גלעד קריב: גם

גלעד קריב:  אני טוען שהוא מאוד מעורב בעניינים, אבל אתם יודעים מה, בואו נאמר שאני טועה בעניין הזה

יצחק פינדרוס: נצביע על הסתייגות 248

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, ארבעה נגד, אין נמנעים

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 249

גלעד קריב: בואו נאמר שאני טועה, לפעמים אנשים טועים

גלעד קריב:  בואו נאמר שבאותו לילה שנחתם ההסכם הקואליציוני באולם בן גוריון במוסדות הציוניים, אחרי שנחתם ההסכם, הגיע לאולם מישהו שרק דומה לחבר הכנסת פינדרוס, שנראה כמותו, ואני הקטן התבלבלתי

גלעד קריב:  חשבתי שזה היה חבר הכנסת פינדרוס אבל זה היה אחיו התאום

גלעד קריב:  יכול להיות שטעיתי ויכול להיות שההסתודדויות והחיוכים של אותו אח תאום של פינדרוס עם מייסד סיעת ארץ הקוד נחזו בעיני כרגעי שמחה של חבר הכנסת פינדרוס ולא של אחיו התאום

גלעד קריב:  מודה ועוזב ירוחם

יצחק פינדרוס: אף אחת מהעובדות לא נכונה

גלעד קריב: שאין לך אח תאום?     

יצחק פינדרוס: נצביע על הסתייגות 249

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, ארבעה נגד, אין נמנעים

יצחק פינדרוס: ההסתייגות הוסרה

אלעזר שטרן: 250

גלעד קריב: אז אני יוצא מתוך נקודת הנחה שטעיתי, בסדר, מתנצל

גלעד קריב:  אבל תסבירו לי איך יכול להיות שמכוח המעמד של סיעת ארץ הקודש בהסתדרות הציונית העולמית, מכל הדמויות בעולם, דווקא בנו של חבר הכנסת גפני זכה לתפקיד בקרן הקיימת לישראל, ושמוליק ליטוב, אחד מצעירי דגל התורה, זכה בתפקיד בהנהלת המוסדות הציוניים

מתן כהנא: גם לבן של חבר הכנסת דרעי יש תפקיד - - -     

גלעד קריב: אבל ש"ס לפחות לא משקרים

יצחק פינדרוס: נצביע על הסתייגות 250

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, ארבעה נגד, נמנע אחד

יצחק פינדרוס: ההסתייגות הוסרה

גלעד קריב: רוויזיה     

אלעזר שטרן: 251

גלעד קריב: כבר עמדתי על זה - - -      

חנוך דב מילביצקי: מה עם נעמה שולץ, היא גם הייתה עכשיו בקק"ל

יצחק פינדרוס: חנוך, אני לא עונה, למה אתה עונה? הוא תוקף אותי, לא אותך

גלעד קריב: אני לא תוקף

מתן כהנא: את התאום שלך

גלעד קריב: אני לא תוקף אותך, דיברתי על הבן של גפני ועל שמוליק ליטוב

גלעד קריב:  אני רק אומר שדגל התורה זכתה בדבר נפלא, גוף שלא קשור בדגל התורה נותן את המינויים שלו במתנה לאנשי דגל התורה

גלעד קריב:  זה סוג של נדיבות, הלוואי עלי שאיזושהי סיעה בהסתדרות הציוניות הייתה אומרת: "אנחנו לא קשורים לרפורמים, או לתנועת העבודה הציונית, אבל קחו מינויים ותמנו את האנשים שלכם"

גלעד קריב:  זו עוד הוכחה שבאמת - - -     

יצחק פינדרוס: נצביע על הסתייגות 251

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, ארבעה נגד, נמנע אחד

יצחק פינדרוס: ההסתייגות הוסרה

אלעזר שטרן: 252

גלעד קריב: בקיצור, זו עוד דוגמה לצביעות איומה של דגל התורה, בדיוק כמו במתווה הכותל

גלעד קריב:  הם שותפים להסכמים, הם נכנסים לתוך מערכות, אבל מפחד או מתוך עמדה נפשית בסיסית של צביעות הם מציגים מצגי שווא לציבור שלהם, לקהל הישראלי כולו, כאילו יהדות התורה

מתן כהנא: זה עשוי לשמח אותך, יש מגמה של ציונות גם בסיעות החרדיות, זה משהו מאוד משמח

גלעד קריב: נכון, חייב אדם לברך על הטובה כשם שהוא מברך על הרעה

גלעד קריב:  למה אני אומר את זה, כי אם הם היו אמיצים ולא אסופת פחדנים- - -     

יצחק פינדרוס: נצביע על הסתייגות 253

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

גלעד קריב: רויזיה

אלעזר שטרן: 254

גלעד קריב: אם הם היו אנשים ישרים ואמיצים אז הם היו אומרים, כמו ש"ס, ש"ס לפחות לא הגיעו לדיוטה התחתונה ביותר של הצביעות, הם באמצע הדרך, אבל מה לעשות שדגל התורה לא רק שהגיעו לתחתית הבור, הם גם חופרים כדי להעמיק אותו

גלעד קריב:  חותמים איתנו על מתווה הכותל ופינדרוס רץ להגיש נגדי תלונה בוועדת האתיקה על כך שאני מכניס ספר תורה כי הם ביטלו את מתווה הכותל

גלעד קריב:  או שהולכים ולוקחים משרות בהסתדרות הציונית לבן של גפני, לעוזר של ראש עיריית בני ברק, וממשיכים לומר שאנחנו נגד - - -     

יצחק פינדרוס: נצביע על הסתייגות 254

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, ארבעה נגד, אין נמנעים

יצחק פינדרוס: ההסתייגות הוסרה

אלעזר שטרן: 248

אלעזר שטרן: 254

חנוך דב מילביצקי: אתה פשוט בזבוז

דבורה ביטון: תמצאו לו שריון בליכוד

יצחק פינדרוס: חנוך, לא להפריע לחבר הכנסת גלעד להציג את דבריו

גלעד קריב: רוויזיה

גלעד קריב:  מלביצקי, גם בעוד 10 שנים של ניסיון לא אצליח להיכנס בנעליך, היה בטוח

דבורה ביטון: זה הבוקר היחיד שאני לא רואה אותו על גבי מס, שמחה לראות אותו טבעי

גלעד קריב: ראו, אפשר לצחוק על הצביעות הזו אבל אין מה לצחוק, אין מה לצחוק

גלעד קריב:  יש כאן תופעה מאוד קשה

גלעד קריב:  הצביעות הזו היא לא אנקדוטה לטורי רכילות פוליטיים, הצביעות הזו משתרשת כתפיסת עולם שהנזקים שלה הם דרמטיים

גלעד קריב:  קחו למשל את הסוגיה של יציאת נשים חרדיות לשוק העבודה

יצחק פינדרוס: נצביע על הסתייגות 254

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, ארבעה נגד, אין נמנעים

יצחק פינדרוס: ההסתייגות הוסרה

אלעזר שטרן: 255

גלעד קריב: מאיה, אתה הולכת, זה לא מעניין?     

מתן כהנא: נגמר לה המקום בזיכרון של הנייד

גלעד קריב: אני רוצה לומר משהו ואני מקווה שיאמינו לי שהוא לא נאמר רק בהתרסה

גלעד קריב:  אני מודה שאני גם קצת נהנה, בכל זאת צריך למלא פה כמה שעות טובות

גלעד קריב:  יש גם מימד קטן של אחד משישים של הנאה אבל אני אומר את הדברים ברצינות

גלעד קריב:  הנשים החרדיות הסתערו בשנים האחרונות על שיעור העבודה

גלעד קריב:  שיעור הנשים החרדיות שמשולבות בשוק העבודה לא נופל מהשיעור הכללי של נשים בשוק העבודה, אני חושב שבשנים מסוימות הנתונים אפילו מכריעים לטובת הנשים החרדיות

גלעד קריב:  יש לנו בעיה גדולה עם השתלבות נשים חרדיות בשוק העבודה - - -     

יצחק פינדרוס: נצביע על הסתייגות 255

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, ארבעה נגד, אין נמנעים

יצחק פינדרוס: ההסתייגות הוסרה

אלעזר שטרן: 256, אחת לפני האחרונה

גלעד קריב: אסור לאדם להתייאש מן הרחמים אפילו חרב חדה מונחת על צווארו, אנחנו לא מתייאשים

גלעד קריב:  יש אתגר בהשתלבות הנשים החרדיות כי חלק מהן משתלבות במשרות עם שכר נמוך

גלעד קריב:  אבל, אין ספק שבניגוד לעבר הנשים החרדיות הן אלה שנושאות על גבן את עולם התורה

גלעד קריב:  כי הן מפרנסות את המגזר החרדי

משה סעדה: למה בניגוד לעבר?     

גלעד קריב: כי בעבר הנשים החרדיות לא יצאו לעבוד

גלעד קריב:  הן היו בתוך ביתן עקרות בית אבל היום זה לא המצב

גלעד קריב:  החבורה הצבועה הזו לא תיתן לנשים להתמנות לתפקידים ציבוריים

גלעד קריב:  שאישה חרדית תהיה מנהלת חשבונות בפירמה של שותפים חילוניים - - -     

יצחק פינדרוס: נצביע על הסתייגות 256

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, ארבעה נגד, אין נמנעים

יצחק פינדרוס: ההסתייגות הוסרה

יצחק פינדרוס:  הסתייגות אחרונה בנימוקו של חבר הכנסת קריב, בבקשה

אלעזר שטרן: 257

גלעד קריב: אני כבר מודיע שאחרי ההנמקה אני מבקש התייעצות סיעתית

גלעד קריב:  בקיצור, החבורה הזו, בסדר לה שעולם התורה יחיה בזכות יציאתן של נשים חרדיות אל שוק העבודה והמרחב הציבורי, אבל חס וחלילה שתהיה חברת מועצה מקומית שהיא אישה חרדית

מתן כהנא: או חברה במועצה דתית

מתן כהנא:  חס וחלילה שתהיה חברת כנסת חרדית

מתן כהנא:  זו חבורה של גברים צבועים שהצביעות שלהם היא לכל אורך הדרך

דבורה ביטון: הן רחם להשכרה

גלעד קריב: ממתווה הכותל דרך ההסתדרות הציונית ועד למקומן של נשים בפוליטיקה

גלעד קריב:  זה לא רק לא נראה לנו, הם רודפים נשים חרדיות שעושות את הצעד האמיץ של יציאה אל הזירה הציבורית

מתן כהנא: האישה הראשונה שמיניתי לראש מועצה דתית באה ממשפחה ש"סניקית

יצחק פינדרוס: ההצבעה תהיה בשעה 10:02, הצבעה

יצחק פינדרוס:  מייסד ארץ הקודש לא היה בארץ בזמן חתימת ההסכם, אני הייתי בבניין ההסתדרות לפני חתימת ההסכם, זה נכון, והודעתי שאני מייעץ להם

יצחק פינדרוס:  בזמן חתימת ההסכם ואף חצי שעה קודם כבר לא הייתי בחדר

יצחק פינדרוס:  המייסד לא היה בארץ

יצחק פינדרוס:  לא הייתי בחתימה ההסכם

גלעד קריב: אבל ייעצת להם באותו היום

יצחק פינדרוס: ייעצתי להם, יש הבדל בין לייעץ

יצחק פינדרוס:  התייעצות סיעתית לבקשת נציגי מפלגת העבודה

יצחק פינדרוס: נצביע בעוד 40 שניות

מתן כהנא: כמה הנמקות יש לי?     

אלעזר שטרן: בערך 25

יצחק פינדרוס: נצביע על הסתייגות 257

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: אנחנו בעמוד 73, הסתייגויות 134 ו-135 ביחד

מתן כהנא: אדוני היושב-ראש, היות שבסשן הקודם של חבר הכנסת קריב עלה נושא הכשרות שהרבנות מעניקה אני חושב שנכון יהיה לדבר בדקות הקרובות על יסודות ועקרונות ברפורמת הכשרות שהוצעה על ידי השר הקודם לשירותי הדת

מתן כהנא:  נפתח בדרך שבה הרבנות הראשית מעניקה כיום כשרות למוצרים מיובאים מחו"ל

מתן כהנא:  האם אדוני יושב-ראש הוועדה יודע איפה המזווה בבית שלו? אם פתחת את המזווה ודאי התרשמת לגלות שמרבית המוצרים שנמצאים במזווה שלך מיובאים מחו"ל ומיוצרים במאות מדינות ועשרות אלפי מפעלים שהרבנות הראשית לישראל מאשרת את הייבוא שלהם לארץ תחת כשרות

יצחק פינדרוס: נצביע על הסתייגויות 134-135

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגויות לא התקבלו

איל קופמן: שניים בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 136

דבורה ביטון: רוויזיה

מתן כהנא: מה הטכניקה של הרבנות הראשית בנושא? הרי זה לא כמו בארץ, אין שם רבני ערים ורבני מועצות מקומיות שיכולים לתת כשרות, אז איך נותנים כשרות בחוץ לארץ? הרבנות הראשית מצאה כל מיני גופי כשרות שהיא סומכת עליהם

מתן כהנא:  חלק גדול מגופי הכשרות הללו הם תאגידים עסקיים, גופי כשרות שהמודל העסקי שלהם, ברור שהם עובדים גם כדי שיהודים יוכלו לאכול כשר, אבל יש להם גם אינטרס עסקי שהכשרות שלהם תהיה טובה, הרבה אנשים יצרכו אותם והעסקים ישגשגו

יצחק פינדרוס: נצביע על הסתייגות 136

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: 137

מתן כהנא: למיטב זכרוני ישנם מאות גופי כשרות כאלה

מתן כהנא:  ממה שהבנתי לפחות חלקם הם גופי כשרות שערורייתיים, ברמה נמוכה מאוד של כשרות, ועדיין הרבנות הראשית לישראל נותנת להם אישור לייבא מוצרים לארץ ואנשים עלולים להיכשל

מתן כהנא:  עכשיו, האם הרבנות הראשית לישראל מגדירה לגופים מהי כשרות? האם יש סטנדרטים? התשובה היא שלא

מתן כהנא:  אין הגדרות מחייבות, בטח לא בחוץ לארץ, של מה זה כשר ומה זה לא כשר, ולכן כל גוף כשרות עובד כרצונו

מתן כהנא:  שמעתי סיפור מעניין, אדוני, מנכ"ל המשרד לשירותי דת, לגבי אופן הכשרה של אחד מגופי הכשרות, איך הוא הופך חלב עכו"ם לחלב ישראל, לא תאמינו לסיפור הבא

יצחק פינדרוס: נצביע על הסתייגות 137

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

אלעזר שטרן: הסתייגות 138 עם וחילופיה

מתן כהנא: לפי הסיפור שאותו שמעתי, איך הגוף הזה הופך חלב עכו"ם לחלב ישראל? לוקח מסוק, שם עליו משגיח, המסוק עושה סיבוב מעל המחלבה ובטכניקה זו החלב שיש במחלבה הופך להיות מחלב עכו"ם לחלב ישראל

מתן כהנא:  פשוט לא ייאמן

מתן כהנא:  היינו אומרים שלרבנות יש מאות משגיחים כי מדובר באלפי מפעלים ובהמון מדינות

מתן כהנא:  בטח כל אחד מאזרחי ישראל שאוכל כשר משוכנע לחלוטין שיש לרבנות מאות משגיחים שמסתובבים בעולם ובודקים את רמת הכשרות במקומות האלה

מתן כהנא:  נכון, הרב אבידן? כמה משגיחים יש לרבנות הראשית לישראל שמסתובבים בעולם ובודקים את רמת הכשרות - - -     

יצחק פינדרוס: נצביע על הסתייגות 138 וחילופיה

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אין נמנעים

יצחק פינדרוס: ההסתייגות הוסרה

דבורה ביטון: רוויזיה

אלעזר שטרן: 139 וחילופיה

מתן כהנא: אדוני, מנכ"ל המשרד, האם אתה יודע כמה משגיחים של הרבנות הראשית מסתובבים בעולם ובודקים את רמת הכשרות בכשרויות המדוברות? אז אענה לכם, בשגרה יש לרבנות הראשית שני משגיחים והם אלה שבודקים את כל המפעלים בעולם שיש להם כשרות, שני מפקחים, זה הכול

מתן כהנא:  בקורונה ירדנו למשגיח אחד

מתן כהנא:  חברים, אלפי מפעלים, עשרות אלפי מוצרים, ורק מפקח אחד של הרבנות הראשית שמסתובב בעולם ובודק את המפעלים האלה

מתן כהנא:  גם אם מדובר במפקח הכי מסור וחזקה עליו שכך הוא, אני מתקשה להאמין שהוא הצליח לעבור באלפי המפעלים

יצחק פינדרוס: נצביע על הסתייגות 139 וחילופיה

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שניים בעד, שישה נגד, נמנעת אחת

יצחק פינדרוס: ההסתייגות הוסרה

דבורה ביטון: רוויזיה

אלעזר שטרן: 140

מתן כהנא: יש גם כשרויות מעולות, צריכים להגיד את האמת

מתן כהנא:  בד"ץ העדה החרדית הוא בד"ץ מעולה

מתן כהנא:  אני מקווה שזה שאני מדבר עליהם דברים טובים לא יהרוס להם

מתן כהנא:  מדובר בגוף מעולה שיש לו מבנה ארגוני טוב, עובדים לפי החוק, יש להם משגיחים ומפקחים על פי סטנדרט גבוה, הם עובדים כמו שצריך

מתן כהנא:  בארץ, על פי החוק הקיים, לבד"ץ העדה החרדית אסור לתת למוצרים את הכשרות

מתן כהנא:  בד"ץ העדה החרדית לא יכול לקבוע שהמוצר כשר, אם רוצה בעל מסעדה הכשר של בד"ץ, הוא קודם כל צריך לקבל תעודה של הרב המקומי שיש כאלה שסומכים עליו ויש כאלה שלא – לשמחתי הרוב סומכים עליו – ובנוסף הוא צריך לקבל את הכשרות של הבד"ץ

יצחק פינדרוס: נצביע על הסתייגות 140

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 141

מתן כהנא: על התעודה של הרבנות הוא מקבל את האישור של הבד"ץ

מתן כהנא:  עכשיו, דעו לכם שבחוץ לארץ בד"ץ העדה החרדית ועוד בד"צים רבים וטובים יכולים לתת את המילה "כשר"

מתן כהנא:  במוצרים מיובאים – בד"ץ העדה החרדית, חוג חת"ם סופר, בד"ץ לנדאו – כל מיני גופים כאלה יכולים לתת את המילה כשר, למה בארץ הם לא יכולים? לאלוהים פתרונים

מתן כהנא:  ברור לחלוטין שהשיטה, איך שזה מנוהל כרגע זה רע מאוד

מתן כהנא:  מה צריך לעשות בנושא הזה? אדוני היושב-ראש, יש לקבוע סטנדרטים

יצחק פינדרוס: נצביע על הסתייגות 141

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

דבורה ביטון: רוויזיה

אלעזר שטרן: 142

מתן כהנא: יש כאלו ששואלים למה המדינה צריכה להתערב בסטנדרטים, למה המדינה צריכה לקבוע סטנדרטים בכשרות? התשובה שלי היא פשוטה, כמו שהמדינה קובעת סטנדרטים בהרבה מאוד דברים אחרים, אנחנו כאזרחים מצפים שמי שנותן שירותים יעבור בקרה של המדינה ושהתחום לא יהיה פרוץ לחלוטין

מתן כהנא:  בעיני זה בסדר גמור, צריך שהרבנות הראשית תהיה הגוף שקובע מהי כשרות, מהם הסטנדרטים לכשרות בסיסית, מהם הסטנדרטים לכשרות בינוניות ואלו הסטנדרטים לכשרות מובחרת

מתן כהנא:  מישהו צריך לקבוע את הסטנדרטים האלה

מתן כהנא:  האם אתם חושבים שהיום הרבנות הראשית לישראל קובעת את הסטנדרים האלה? לא

יצחק פינדרוס: נצביע על הסתייגות 142

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 143

חנוך דב מילביצקי: מי קובע?     

מתן כהנא: שאלה מצוינת, כל רב מקומי קובע את הסטנדרטים של הכשרות לפי הכשרות שהוא נותן

מתן כהנא:  אתן קוריוז מטורף

יצחק פינדרוס: נצביע על הסתייגות 143 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 144

מתן כהנא: חבר הכנסת מלביצקי, תקשיב, זה סיפור מטורף

יצחק פינדרוס: אנחנו הולכים להצביע על 144-145 יחדיו, יש לך 2

יצחק פינדרוס: 5 דקות לנימוק

מתן כהנא: דמיינו שדה שמגדלים בו ברוקולי

מתן כהנא:  שתי משאיות מגיעות לשדה הברוקולי ומעמיסות את התוצרת

מתן כהנא:  משאית אחת נוסעת למפעל של סנפרוסט, משאית שנייה נוסעת למפעל פרי גליל שבחצור הגלילית

מתן כהנא:  לפני שנתיים שתי המשאיות הללו פרקו את התוצרת במפעלים, הרבנים המקומיים קבעו שהתוצרת כשרה והתוצרת יצאה לשווקים משני המפעלים

מתן כהנא:  לדאבון הלב, הרבה של חצור הגלילית נפטר, כשרב נפטר ואין רב לעיר, מי שקובעת מיהו נותן הכשרות היא מועצת הרבנות הראשית

יהודה חשאי: 	כבר יש רב חדש לחצור הגלילית

מתן כהנא: ברוך השם, באמת, ברוך השם

מתן כהנא:  מועצת הרבנות הראשית קבעה שמי שייתן כשרות בחצור הגלילית הוא הרב שמואל אליהו, רב גדול וחשוב, יש לי אליו המון הערכה

מתן כהנא:  הרב שמואל אליהו ידוע כרב שמאוד מחמיר בנושא חרקים בירק

מתן כהנא:  מה בעצם קורה? הרב שמואל אליהו קבע שאי-אפשר לשווק את תוצרת הברוקולי

מתן כהנא:  גם כשהייתי שר הדתות, כולם יכולים להעיד על זה, מעולם לא התקרבתי בענייני הלכה

מתן כהנא:  אני לא מסוגל לגעת בזה, אני לא רב, לא בן של רב, לא נכד של רב

מתן כהנא:  מעולם לא נגעתי בנושאים הלכתיים

מתן כהנא:  בסוף יש כאן אנומליה, אותה תוצרת נוסעת לשני מפעלים שונים ולכל רב יש את הסטנדרטים שלו

מתן כהנא:  מפעל אחד יכו לשווק את התוצרת ומפעל אחד לא יכול

מתן כהנא:  אני לא יודע מי מהרבנים צודק

מתן כהנא:  יכול להיות שהרב שמואל אליהו צודק ויכול להיות שהרב של סנפרוסט צודק

מתן כהנא:  או שיש רב שפוגע בעסקים או שיש רב שגורם לזה שאנשים נכשלים באכילת חרקים

מתן כהנא:  הסיטואציה הנוכחית - - -     

חנוך דב מילביצקי: זו לא אותה כשרות, נכון?     

יצחק פינדרוס: נצביע על הסתייגות 144 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

יצחק פינדרוס: נצביע על הסתייגות 145 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 146

מתן כהנא: חבר הכנסת מלביצקי, הסיפור הוא בסוף אנשים כמוני

מתן כהנא:  איפה שיש אישור של הרבנות אני אוכל

מתן כהנא:  אני לא בודק איזה רב, גם קשה לדעת, אתה מקבל כשרות של תל-אביב ואתה לא יודע איזה רב חתום על הכשרות כי לתל-אביב אין רב

מתן כהנא:  אז אתה לא יודע מי נותן כשרות

מתן כהנא:  הסיטואציה של חוסר סטנדרטים, ויכול להעיד על זה מנכ"ל המשרד, היום הסטנדרטים לא מחייבים ויוצא מצב שהחומרות שחלק מהרבנים מטילים פוגעות בבעלי העסקים או שחס ושלום, ההקלות של רבנים אחרים גורמות לאנשים להיכשל באיסורי כשרות

קארין אלהרר: זה פשוט מטורף

חנוך דב מילביצקי: אני יכול לשאול

מתן כהנא: אתה יכול לשאול על חשבון הזמן שלי

יצחק פינדרוס: נצביע על הסתייגות 146 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 147

חנוך דב מילביצקי: הרי יש כשרויות שונות, הייתי במפעל והסבירו לי שכשעוברים בין הכשרויות, חוץ מזה שצריך לבצע ניקוי יסודי של כל הפס צריך גם לחכות 24 שעות בין כשרות לכשרות

חנוך דב מילביצקי:  יש אנשים שזה חשוב להם ולכן כל אחד עושה לפי הכשרות שלו, מה הבעיה בזה?      

יצחק פינדרוס: נצביע על הסתייגות 147 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 148

מתן כהנא: זה בדיוק מה שניסיתי לעשות

מתן כהנא:  אנחנו רצינו לתת שכל אחד, אני בעד שמי שרוצה להחמיר בכשרות יוכל להחמיר בכשרות ומי שמבין עניין ידע שהפריחה הגדולה ביותר הייתה מתרחשת בבד"צים הטובים והקפדניים

מתן כהנא:  הטענה אומרת שלאנשים כמוני וכמוך, איפה שיש כשרות של רבנות, הדבר הכי חשוב שהכשרות הבסיסית תהיה כשרה על פי ההלכה במאת האחוזים

מתן כהנא:  כל מי שרוצה להחמיר מעבר לזה – תבוא עליו הברכה

מתן כהנא:  זה כל מה שהרפורמה שלי נועדה לעשות

מתן כהנא:  אם אתה בעל פלאפל ואתה יודע שרוב הלקוחות שלך הם צרכני כשרות מהודרת, קח כשרות מהודרת, אני מעודד את זה

מתן כהנא:  אבל למה אתה צריך לשלם כפול, גם לרב המקומי, כשרוב הצרכנים שלך בכלל לא צורכים את הכשרות שלו

מתן כהנא:  מי שרוב הצרכנים שלו מסתפקים בכשרות בסיסית ייקח כשרות בסיסית

מתן כהנא:  מי שרוצה כשרות מהודרת ילך מראש לכשרות המהודרת והכול תחת פיקחו של הרבנות הראשית

מתן כהנא:  הרבנות הראשית לישראל היא זאת שהייתה אמורה לתת את האישורים לתאגידים הפרטיים

יצחק פינדרוס: נצביע על הסתייגות 148 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 149

מתן כהנא: אני מוכן שהרב אבידן ידבר על חשבון הזמן שלי

יהודה חשאי: לא

מתן כהנא: טוב

מתן כהנא:  הרעיון ברפורמת הכשרות היה להפוך את הרבנות הראשית לרגולטור שקובע מה היא כשרות, שלא יהיה מצב ששתי משאיות במפעלים שונים – אחד כשר ואחד לא כשר

מתן כהנא:  הרבנות הראשית היא זו שמאשרת לגופי הכשרות

מתן כהנא:  היום, הבד"צים החרדים, חלקם מעולים וחלקם פח, פשוט זוועה, ארגוני פרוטקשן של כשרות

מתן כהנא:  היינו אמורים להכניס את כל גופי הכשרות הפרטיים תחת עינה הפקוחה של הרבנות, דבר שלא קורה היום

יצחק פינדרוס: נצביע על הסתייגות 149

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, חמישה נגד, אני נמנע

יצחק פינדרוס: ההסתייגות הוסרה

גלעד קריב: רוויזיה

אלעזר שטרן: 150

מתן כהנא: אני מציע פעם לתת למחלקת המחקר של הכנסת לבדוק את חלק מארגוני הכשרות האלה שנחשבים היום ארגוני כשרות חזקים, כמה משגיחים הם מעסיקים

מתן כהנא:  נגלה שמדובר במבנים ריקים מתוכן, בלי משגיחים ובלי מפקחים, רק ארגונים שמסמנים: הנה, אנחנו פה

מתן כהנא:  מאחורי הדבר הזה אין כלום

מתן כהנא:  ברפורמה שלי הכנסנו את הארגונים האלה תחת פיקוח הרבנות הראשית לישראל

מתן כהנא:  כדי לאפשר לאנשים לקבל את הכשרות שהם רוצים בלי לשלם - - -     

יצחק פינדרוס: נצביע על הסתייגות 150 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 151

מתן כהנא: יש הרבה טענות שש"ס ביטלו כבר את רפורמת הכשרות שלי

מתן כהנא:  הבל הבלים, הרי רפורמת הכשרות שהגשתי היא חוק, לחוק הזה היו שני שלבים

מתן כהנא:  בשלב הראשון רב מקומי אחד יכול לתת כשרות, כמו חוק צוהר בחתונות

מתן כהנא:  רב של תל-אביב (שאין) יכול לתת בחיפה (שאין)

מתן כהנא:  השלב הזה בתוקף לגמרי, תכף נדבר על היתרונות של התחרות הזו

מתן כהנא:  השלב השני שבו תאגידי כשרות פרטיים תחת אישור הרבנות יכולים לעסוק בכשרות ולתת את הכותרת "כשר" - - -     

יצחק פינדרוס: נצביע על הסתייגות 151

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 152     

מתן כהנא: זה עוד לא בוטל, מה שקרה זה שהשר לשירותי הדת משתמש בסעיף שהכנסתי בחקיקה שמאפשר לשר לדחות את זה בחצי שנה, הוא השתמש בסעיף הזה כבר פעם שנייה ברציפות כדי לדחות את תחילת החוק בחצי שנה, אני חושב שהוא יכול לגרור את זה חמש שנים

מתן כהנא:  בסוף, הרבנות מעכבת את גופי הכשרות הפרטיים מלהיות מסוגלים להעניק כשרות

מתן כהנא:  זה חבל, זה עולה למשלם המיסים הישראלי חצי מיליארד שקלים בשנה והדבר היותר גרוע הוא שהיום אנחנו שומעים על ארגון כמו כושרות שיוצא בשצף קצף נגד המצב הגרוע של הכשרות במדינת ישראל

יצחק פינדרוס: נצביע על הסתייגות 152

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 153     

מתן כהנא: עובדים מתוך הרבנות הראשית לישראל מעידים כמה המצב של הכשרות גרוע, כמה שבכירים פוגעים בעובדי מערך הכשרות ולא נותנים להם לעשות את העבודה שלהם

מתן כהנא:  יש פה פגיעה קשה בכשרות

מתן כהנא:  לא רק שהגיע שר מש"ס ועוצר את הרפורמה שהייתה אמורה לתקן את מערך הכשרות, הם גם פוגעים במעשיהם במערך הכשרות, לא מאפשר לאנשים מערך הכשרות של הרבנות לעבוד, לפקח ולהשגיח על מה שקורה

מתן כהנא:  הדבר הזה מדרדר את הכשרות מדחי אל דחי

מתן כהנא:      אני רוצה לפרט את היתרונות שטמונים בזה שהחוק שחוקקתי עדיין בתוקף

יצחק פינדרוס: נצביע על הסתייגות 154 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: שלושה בעד, שישה נגד, נמנע אחד

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 154

מתן כהנא: פעם, כל מי שרצה לפתוח עסק למזון היה צריך לקבל כשרות מהרב המקומי, באחת מערי התיירות המשמעותיות במדינת ישראל, שיש בה לא מעט בתי מלון, היה כלל שאתה משלם למועצה הדתית לפי מספר החדרים שיש במלון

מתן כהנא:  על כל 100 חדרים אתה מעסיק משגיח

מתן כהנא:  בפועל, כמה משגיחים היו במלון? אחד

מתן כהנא:  לא רק זה, לפעמים בשבתות אותו משגיח היה נותן שירות לכל האזור

מתן כהנא:  בתי המלון שבויים של המועצה הדתית המקומית

יצחק פינדרוס: נצביע על הסתייגות 154 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 155

מתן כהנא: מה קורה? ברגע שיש חוק שמאפשר לבית עסק לקחת כשרות מרב של מקום אחר אז הוא כבר בא למועצה דתית ואומר שנגמר הסיפור שעל כל מאה חדרים הוא משלם משגיח כשבסוף הוא מקבל משגיח אחד

מתן כהנא:  אתם לא רוצים לעבוד איתי ביושר? אני אעבור למקום אחר

מתן כהנא:  מעידים בתי המלון והעסק שרק בגלל האפשרות למקום אחר, בגלל התחרות שנפתחה, מיד הנושא הזה טופל

מתן כהנא:  אני רוצה לדבר איתכם על עוד אנומליה בסיפור הזה של הסטנדרטים

מתן כהנא:  דמיינו רגע רשת מסעדות שיש לה כשרות, קפה ג'ו למשל

יצחק פינדרוס: נצביע על הסתייגות 155

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 156

מתן כהנא: בלי שמות, רשת בתי קפה, אתם יכולים ללכת לסניפים של אותה הרשת, במקום אחד לקבל קלחי תירס ובמקום אחד לא, במקום אחד עוגה שיש עליה פירות יער ובמקום אחר לא, במקום אחד הדרישות הן לחסה מסוג כזה ובמקום אחד הדרישות לחסה מסוג אחר

חנוך דב מילביצקי: בסדר גמור

קארין אלהרר: למה זה בסדר גמור?      

חנוך דב מילביצקי: אני ניהלתי בית קפה - - -     

מתן כהנא: פה מדברים על הכשרות ברמה הכי בסיסית, כשרות רבנות

מתן כהנא:  בעל הרשת רוצה לעשות עסקה עם ספק שייתן לו את כל המוצרים

יצחק פינדרוס: נצביע על הסתייגות 156 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

אלעזר שטרן: 157

מתן כהנא: אני רוצה להדגיש, אין לו אפשרות ללכת ולהגיד שהוא רוצה כשרות מסוג מסוים

מתן כהנא:  הוא רוצה את הכשרות הבסיסית אבל כבר בכשרות הבסיסית לכל רב מקומי יש דרישות אחרות

מתן כהנא:  הוא לא יכול לעשות דיל עם מאפייה שעושה לו את אותן עוגות - - -     

קארין אלהרר: מה, חנוך, זה לא הגיוני

מתן כהנא: הוא לא יכול לקבוע עם ספק של בשר כי כל אחד רוצה בשר אחר וכל מה שהוא רוצה זו כשרות בסיסית

מתן כהנא:  אם הוא רוצה כשרות מהדרין אז הוא יקבל מראש את התנאים של אותה הכשרות

חנוך דב מילביצקי: אתה מדבר על הבסיס

יצחק פינדרוס: נצביע על הסתייגות 157 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

אלעזר שטרן: 158

מתן כהנא: אנחנו רואים פה סיטואציה הזויה שבגלל שלרבנות הראשית אין סמכות לכפות את הסטנדרטים שלה אז איש הישר בעיניו יעשה

מתן כהנא:  יש כאלה שמחמירים, יש כאלה שמקילים ומי שנדפק מזה הם בעלי העסקים והציבור

מתן כהנא:  בעלי העסקים לא יודעים עם מי הם יכולים לעשות עסקים, ממי הם יכולים לקנות בשר

מתן כהנא:  אתם רוצים לדבר על מאבקים בין ראשי מועצות דתיות לבין רבנים מקומיים? יש מקומות שבהם, באופן הזוי לחלוטין, הרב רוצה להקל בצורה מסוימת וראש המועצה הדתית דורש להחמיר

יצחק פינדרוס: נצביע על הסתייגות 158

יצחק פינדרוס:  מי בעד? מי נגד? מי נמנע?     

יצחק פינדרוס: ההסתייגות לא התקבלה

ולדימיר בליאק: רוויזיה

יצחק פינדרוס: ההסתייגות הוסרה

אלעזר שטרן: 159, הסתייגות אחרונה

מתן כהנא: אני רוצה לתת לארז מלול את הדקה שלי כדי לראות איך החוק שלו עונה על זה

ארז מלול: החוק קובע שסמכות הכשרות ניתנת בגדול על ידי מועצת הרבנות הראשית

קארין אלהרר: מה זה בגדול?     

ארז מלול: נותנת התוויה, הנחייה, ומי שמבצע אותה זה רב העיר ולו הסמכות הבלעדית לקבוע מאיפה לקנות, מה כשר, איזה הכשר

ארז מלול:  ראש המועצה הדתית הוא רק מנהל טכני

מתן כהנא: זה מעולה אבל הסטנדרטים צריכים להיות זהים כדי שלא יהיה מצב של איש הישר בעיניו יעשה

יצחק פינדרוס: נצביע על הסתייגות 159 מי בעד? מי נגד? מי נמנע?     

יצחק פינדרוס: ההסתייגות לא התקבלה

איל קופמן: ארבעה בעד, שישה נגד, אין נמנעים

יצחק פינדרוס: ההסתייגות הוסרה

ולדימיר בליאק: רוויזיה

יצחק פינדרוס: אנחנו עוצרים לצורך דיון בוועדת הכנסת, המשך דיון על הרוויזיות יהיה כאן מיד אחרי ישיבת ועדת הכנסת